text:
Preparashon
Na momentu e studiante pasa pa examenklas, e momentu a yega pa tuma un desishon pa sigui studia na Hulanda sí òf nò. Den su trayektorio di estudio, ya e hoben tin algun ideanan di kiko e ke bira i sigui studia pé. Na momentu ku e pasa pa examenklas e lo tin ku tuma e desishon tan grandi di sigui studia na su mes país òf na Hulanda. Ta un deshishon ku no ta wòrdu tumá asina fasil manera hopi tin pensá. E ta un desishon ku ta rekerí di ta bon informá i prepará. Ta konsehabel pa kuminsa buska informashon nesesario sigur minimal un aña adelantá. Informashon ku ta trata, kiko bo ke studia, kua skol, kua suidat, gastu nan finansiero, etc. ku ta di gran importansha pa bo preparashon. Dor di tin e informashon nesesario, ta hiba na ki desishon lo bo tuma. Pues ta nesesario pa, pone riba papel tur infromashon ku bo mester sa enkuantu di studiamentu na Hulanda.
Papia ku bo mayor(nan);
- Papia ku nan enkuanto bo pensamentu di bai studia na Hulanda i bo futuro karera di estudio. Ta sinsero ku nan den loke bo ke logra.
- Duna nan e chèns di duna nan pensamenu tokante di bo karera di estudio.
- Evalua e kombersashon aki ku nan, i pidi nan sostén den bo desishon.
Hasi un envestigashon na bo país di fasilidatnan pa sigui bo estudio einan mes. Buska si tin skolnan ku ta ofresé e estudio di bo eskoho einan mes. Si esaki ta posibel, evaluá si ta nesesario pa bai studia na Hulanda. Esaki pa evitá ku bo ta kuminsa ku un debe di estudio sin ta nesesario.
Rekursonan ku bo por yega na bo informashon ta via di:
- Internèt; Riba internèt bo por buska informashon enkuanto di estudio, skolnan i studiefinanciering (DUO).
- Skol; Papia ku bo dosente enkuanto di posibilidatnan i (si e tin) su propio eksperensha di studia na Hulanda òf di otro studiantenan, pa kompartí esaki ku bo.
- Hasi un tèst di studiekeuze, si bo no sa ahinda kiko pa studia.
- Hasi un bishita na instanshanan ku ta yuda studiantenan pa prepará nan pa studia na Hulanda, ku ta fasilita nan ku beka (studiefinanciering) i sobrá informashon tokante studiamentu na Hulanda.
- Bishita studiebeurs/beroepenmarkt, kaminda bo por amplia bo konosementu i idea tokante di diferente posibel estudionan ku bo por sigui, skolnan i trayekto di e estudio di bo eskoho.
- Studia na Hulanda; Bishita e website di Studia na Hulanda pa keda up to date di tur informashon tokante studiamentu na Hulanda.
Despues di a yega na e infomashon nesesario, i bo a papia ku bo mayornan i bo a envestiga posibilidatnan di estudio na bo mes país, a yega e momentu pa tuma un desishon. Evalua si e infomashon ku bo a haña ta kuadra ku bo ekspektativanan. Evalua serka bo mes, ku enberdat bo ke tuma e stap grandi di bandona bo mayor(nan) i bo país pa sigui ku un karera di estudio i kuminsa un bida nobo na Hulanda.


c: text/html

text:
Tata, uni como un solo pueblo nos ta bini den Bo presencia pa gradici Bo pa tur e motibonan di alegria cu cada dia Bo ta regala cada un di nos. Cu nos mente limita nos no por alcansa nunca di comprende e misterio di e amor asina generoso cu Bo ta stima nos cu ne. Den e Evangelio di awe e gransacerdote y otro lidernan religioso a dicidi di condena Hesus pa rason oportunista di e estado. Pero Huan y e Cristiannan a realisa cu e morto di Hesus ta na beneficio di tur hende pa finalmente E uni nos tur den su Reino.( Huan11,45-57 ) Pero awendia nos ta mas dividi cu nunca tanto ta pafo como den Iglesia. Tata Bondadoso y Maraviyoso nos sa cu nos ta hopi leu di e ideal di ser un di mente y un di curason den nos mundo , den nos Iglesia y den nos comunidadnan Cristian. Yuda nos Señor pa ser instrumento di Bo paz pa nos por traha pa e unidad den Iglesia. Cu nos famianan y comunidadnan Cristian por encontra e unidad den oracion, den comparti y den servicio mutuo. Bendishona Bo ta Señor Amen.
Orashon di dia 8 april 2017
Posted in Orashon di Dia

robotstxt: allowed

filter: keep


text:
De La Sallestraat – Diasabra atardi algo prome cu 4’or ambulance, polis y Elmar a bay altura di Watergate, caminda un accidente a sosode y tin hende herida.
Na yegada di e polis, nan ta topa un Chevrolet Spark cu a dal strit contra un palo di luz.
Den auto algun dama cu ta mustra cu nan a caba di traha, door di e uniforman cu nan tawata tin bisti.
Den e impacto un di e damanan a dal su cabes den e windshield, indicando cu muy probablemente no tawata tin seatbelt bisti.
Tres ambulance a presenta y a cuminsa prepara tres ocupante pa nan wordo transporta pa hospitaal.
Elmar mester a bay trata cu e wayanan cu a cay ariba caminda, despues cu e auto a dal e palo di luz. Door di e mes un incidente aki coriente a bay den e area di Companashi.


text:
Sistema Psicoterapéutico EMDR (Eye Movement Desensitization and Reprocessing), mundialmente uza pa profesionalnan di salud mental den e tratamento di desorden mental y di origen post-traumático.
E sistema EMDR ta recomenda y considera como un di e hermentnan mas moderno y efectivo cu a existi den decadanan pa e tratamento y mehoría den e condicionnan di bida di e persona cu a pasa pa situacionnan traumatico manera: Accident, kimamento cirugia, testigo di morto violento, victima di abuso sexual, abuso infantil, victima di desaster natural, victima y veterano di guera, depresion, post parto, ansiedad, stress, panico, desorden di comemento, desfuncion sexual, dolornan cronico, desorden desociativo y psicosomatico entre otronan tanto casonan cu por ser utilisa den e sistema nan unda e la wordo uza cu hopi exito no solo afo, sino tambe akinan. E tratamento tambe a ser uza den muchanan cu un gran resultado na unda hopi mayornan cu ta keda encanta cu e gran trabao cu ta wordo haci cu muchanan.
Continue reading “EMDR, Sistema Psicoterapéutico pa elimina trauma”
EMDR, Sistema Psicoterapéutico pa elimina trauma
EMDR, Sistema Psicoterapéutico pa elimina trauma. Un tecnica introduci na Aruba pa Psicologo Mitsy McCollum-Willems, Specialist certificated in EMDR. E ta bisa: ‘un tratamento capaz di kita e pio y mas sufrimento di e situacionnan di nos bida y cu definitivamente tabata un mester na Aruba’
Sistema Psicoterapéutico EMDR (Eye Movement Desensitization and Reprocessing), mundialmente uza pa profesionalnan di salud mental den e tratamento di desorden mental y di origen post-traumático.


text:
Den maneho di salud na Aruba tin masha hopi keho apesar cu tin un seguro general cu ta cubri henter pueblo. E problema cu salud ta enfrenta ta: lista di espera largo. Esaki ta paso e continuidad di e servicio medico ta stop y cumula ora e dokter tin y
Diasabra atardi, den careda di 6:50 Polis a wordo pidi na cas na Tanki Flip, cu ta keda serca di oficina di e veterinario. Motibo tabata cu un señora den becindario a wak tres Pitbull drenta un cas y mesora a avisa Polis.
Polis a yega hopi liher y por a
Rene Herdé ta splica
E programa di AVP pa e cuatro siguiente añanan di gobernacion 2017-2021, ta parti den cuatro seccion. Cada seccion ta encera un cantidad di tarea y responsabilidad di Gobierno.
e. responsabilidad di Gobierno pa enseñansa, cuido di salud, seguridad, vivienda, barionan tur ta wordo trata bou di
Un punto cu mester sigui enfoca riba dje ya cu mas di un biaha Parlamentario Marlon Sneek a yega di mustra riba esaki, esta e forma con ta goberna, di e forma con bo ta atende pa loke ta enseñansa y con ta planifica esaki.
No ta simplemente traha un edificio,
Diasabra anochi den careda di 10:45 un accidente cu bastante daño material ta sosode na Tamarijn. Ta trata di un accidente entre tres auto.
N’e sitio Polis ta topa cu Checrolet Blazer, un Kia nobo nobo y un Honda cu t’esun cu a causa e accidente.
Ambulance tambe a ser pidi pa
Diasabra den oranan di madruga un patruya policial a wordo manda cu urgencia na El Conquistador Apartments na Sabana Liber, pa un homber cu lo ta maltratando un muher.
Mesora un patruya ta bay n’e sitio y na yegada nan ta mira un homber cu un cuchiu den su man ta
Ora di tuma decisionnan importante den bida, hende racional ta busca informacion concreto pa crea claridad den nan mente y paz den nan curason. Asina nan por tuma un bon decision.
Nan no ta laga emocion of opinion di otronan influencia nan decision final.
Nan ta busca hechonan pa basa nan decision
Awe nos kier a manda palabra di pabien p’e candidato nr. 25 riba e lista di Partido di Pueblo Arubano, AVP cu ta Eduard (Edu) Vos, kende awe ta cumpliendo un aña mas di bida.
Edu masha pabien di parti di bo casa, bo dos prinsesnan, bo mama, bo ruman muher, demas
Parlamentario Chris Dammers a mustra cu a base di e prome kwartal di Banco Central e proyeccion sigur pa loke ta economia di pais Aruba, por tuma nota cu esaki compara cu 2016, tin un entrada di 842.5 miyon florin, mientras pa loke t’e aña aki, e ta para na
Carubbian Festival cu a sa di haci su gran entrada dia 24 di augustus a yama bon bini na un multitud grandi den e cayanan di San Nicolas.
Después di 7 luna di espera comunidad di Aruba a prueba e falta grandi cu un festival manera Carubbian ta haci tanto p’e


text:
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Schoolstraat/parkeerplaats di Censo cu e lo bay wordo cera temporalmente entrante 6 di maart 2017 te cu 16 di maart 2017.
Motibo ta cu lo bay continua cu e trabounan di e proyecto Plaza Padu.
En conexion cu e trabounan menciona, Departamento di Obra Publico ta haci un peticion na tur automobilistanan pa no haci uzo di e camindanan y ta pidi pa tene cuenta cu e inconveniencia cu lo por surgi pa cual nos ta pidi nos disculpa.


text:
Tokante Encelia
Tokante Encelia
Fundashon Encelia ke yuda den e nesesidat ku ta reina na Kòrsou. Nos ke duna un man na muchanan, hóbennan i mayornan. Nos ta hasi esaki dor di ofresé kuido den situashon di krísis, sosten den edukashon di yu i prevenshon.
Kuido den situashon di krísis
Encelia ta tuma muchanan ku ta bini for di un situashon di krísis pa un tempu. Den un periodo kòrtiku di 12 te maksimal 16 siman, e muchanan ta haña stabilidat i gara, i ta prepará un plan di supervishon pa nan i nan ambiente.
Sosten den edukashon
Encelia ta yuda mayornan ku tin un òf mas yu na e sentro. Encelia ta sostené i stimulá e mayornan den edukashon pa medio di guia di famia.
Prevenshon
Encelia ta ofresé un programa di prevenshon ku ta interaktivo i ku ta traha riba formashon di karakter pa hóbennan di 11 te 18 aña. ‘Wak bo kaya’ ta wòrdu duná na skolnan i den sentro di bario.
Identidat
Encelia ta un fundashon kristian. Nos ta kere ku kada hende, grandi i chikitu, ta balioso den bista di Dios.
Nos nòmber
Encelia ta un nòmber agradabel ku ta pas den e idioma i kultura di Kòrsou, i alabes e ta un símbolo di nos trabou. Encelia ta nòmber di un mata ku ta krese den desierto i ku ta duna flor spontáneo ora áwaseru kai. Nos ta kere ku nos komo fundashon por ta di bendishon pa e muchanan i hóbennan dor di demonstrá Dios su amor i kompashon. Esakinan ta kondishonnan pa un mucha por krese i desaroyá, meskos ku e bunita flor hel di Encelia, ku ta sali solamente ora áwaseru kai.
Vishon
Un mucha ta mas efektivo i por wòrdu apresiá mas den un ambiente protehá. Un ambiente kaminda e mucha ta haña atenshon i amor ku e mester, pa bini na trankilidat i haña seguridat i struktura.
Komienso
Encelia no ta un organisashon nobo na Kòrsou, pero for di aña 1978 e ta aktivo den duna kuido na hóbennan aki na Kòrsou bou di e nòmber bieu Hebron.
Bestür
E bestür di Encelia ta konsistí di Rianne Plaisier (presidente), Bert Braam (tesorero), Iris Loods i Nancy Winklar (sekretario).


text:
Anochi di pelicula pa mucha na biblioteca
Den vakantie grandi tin diferente presentacion di pelicula na e teatro den aire liber di biblioteca. Biblioteca Nacional Aruba ta invita tur mucha hunto cu nan mayornan, primo y primanan, amigo y amiganan pa bin disfruta di anochinan di pelicula den aire liber durante vakantie grandi.
E actividad ta tur diaranson na Sucursal San Nicolas y tur diahuebs na Biblioteca Nacional Aruba, cuminsando pa 7’or di anochi. Durante 5 siman, cuminsando dia 8 juli na San Nicolas y dia 9 di juli na Playa. Na playa e teatro ta situapatras di e edificio) .
Peliculanan cu biblioteca ta pasa riba su big screen ta ‘Rio 2’ y ta sigui dianan 15 y 16 di juli cu ‘Spongebob: Sponge out of water’. Di tres presentacion ta cay riba dianan 22 y 23 di juli cu ‘How to train your dragon 2’, dianan 29 y 30 di juli muchanan por wak ‘Big Hero 6’ y e ultimo siman lo ta dianan 5 y 6 di augustus cu ‘Home’.
Tin un skina di co’i pasa boca, refresco y juice na prijs familiar. Bini uno, bini tur. Entrada ta solamente un Sonrisa!
Corda: Diaranson: na biblioteca San Nicolas y diahuebs na Playa.


text:
Parlamentario di MEP, sr. Glenbert Croes a manda un mensahe pa tur e NV nan di Gobierno na unda e ta alerta nan pa no coopera cu e maneho di Gabinete Mike Eman pa saca masa placa p’asina Mike Eman malgasta e placa den e proximo campaña.
“Nos ta desea di manda un mensahe di conseho y alerta pa tur e NV nan di Gobierno, pero principalmente: WEB N.V., ELMAR N.V., AAA N.V., SETAR, APA N.V., y RDA N.V. pa no coopera cu Gabinete Mike Eman su intento pa saca mas placa di dividendo, pero alavez poniendo tur e companianan aki di pueblo endeuda nan mes mas ainda pa duna Gobierno mas placa cu sin duda lo wordo malgasta den e campaña proximo.
Nos kier alerta principalmente e gerencianan, hunta directiva y principalmente nan sindicatonan, pasobra si Gabinete Mike Eman logra saca e placa aki di e NV nan di Gobierno esaki lo wordo derocha, mientras cu e unico proposito di Gabinete Mike Eman ta pa sigura cu e Gobierno nobo di MEP no haya niun placa den caha di Gobierno ora cu e Gobierno nobo wordo eligi 22 di september proximo cual lo haci e problemanan pa resolve aun mas grandi”, segun Glenbert Croes.
“Nos a compronde cu for di WEB so nan kier saca alrededor di 50 miyon florin, cual lo ta devastador pa WEB. Pasobra e lo afecta e solides financiero di WEB. E capacidad di WEB pa cumpli debidamente cu e CAO vigente cu tin cu tur e trahadornan di WEB, y cu como consecuencia esaki lo pone cu WEB lo mester bolbe hisa prijs di awa y coriente matando nos pueblo djis pa cumpli cu antoho di malgasto y mas endeudamiento di parti di Gabinete Mike Eman.
Esaki ta inaceptable, iresponable y inhusto pa cu nos pueblo, y Partido MEP ta urgi Gerencia, Sindicato y Hunta Directiva di WEB, ELMAR, AAA, APA, SETAR y RDA pa no coopera cu e asunto aki. Nos ta urgi tambe pa tuma tur paso cu por wordo tumá cu forza contundente pa no permiti mas crimen wordo cometi.
AVP a endeuda Aruba y nos pueblo. AVP a zink Aruba y nos pueblo. AVP ta matando futuro di tur e yuinan di nos Pueblo. Awor nan kier caba di kibra tur e NV nan di Gobierno y pueblo tambe? INACEPTABLE”, e Glenbert Croes a termina bisando.


text:
Libertat di angustia i stress, un konsepto amplio ku konosé hopi faseta. Un bestia ku ta eksperensia strès òf angustia no ta felis. Angustia i strès tin un efekto físiko i síkiko riba e bienestar di e animal. Bestianan ku kontinuamente ta eksperensia strès òf angustia por bai demostrá esaki den nan komportashon manera outomutilashon (herida nan mes), tin ehèmpel di kachó ku ta morde nan mes pata òf ta pluma nan rabu òf tin lora ku ta pluma nan kurpa.
Pero tambe kachónan ku ta grita dimas òf ku ta kana kontinuamente den e mesun rònchi por ta un manera di manifestá strès. Esaki ta bin komo ku nan ta eksperensia e strès i nan mes no por hasi nada pa trese un kambio na e situashon aki. E frustrashon ta bira di tal índole ku nan ta buska algu pa deshasí di e strès. strès i angustia por tin diferente kousa. Ata aki algun pa duna bo un idea:
- Soledat, mayoria bestia ta gusta di ta den kompania di otronan di su mes sorto i ora e ta so e ta haña strès. Tambe falta di kontakto ku hende ta duna strès. Sera un kachó su so den un hòki òf mara na un kadena i ta dun’é solamente kuminda no ta bon, un kachó ta un bestia sosial i ku tin nesesidat na kontakto ku otro. Un kabai su so tampoko no ta bon, ta bestianan ku a kustumá di biba den grupo i ta sinti e nesesidat di ta huntu ku otro pa e sintié seif. Un lora su so den un kouchi no ta bon, lora ta bestia ku a kustumá di tin un partner fiho i ta biba den grupo i huntu ku su partner.
- Mal nutrishon/òf muchu tiki kuminda ta duna strès. Mal nutrishon pasobra e ta pone sinti su kurpa malu, muchu tiki kuminda pasobra ora e tin ku kompartí e kuminda ku otro, ta okashoná bringamentu. Pero tambe e nesesidat di ta en buska di kuminda i hamber ta duna hopi strès.
- strès okashoná pa e mal alohamentu. Kada bestia tin su kondishonnan pa loke ta trata su bibienda. Un kabai ku henter dia ta para su so den stal ta eksperensiá strès, e no por yega na su nesesidatnan di bida pasobra e no por move, e no por kome yerba fresku i no por kumpli ku su debernan sosial manera kuido di otro su lana. Un kachó mará òf den hòki henter dia ta eksperensia e mesun kos, e no por pèrdè su energia i e no por ekspresá su mes manera su komportashon mester ta normal ta frustra i ta bai komportá su mes malu. Mayoria bia un kachó ta bira agresivo. Nan ta grita i yora hopi, bula kontinuamente òf ta kana kontinuamente den rònchi. Sierto kachó a pèrdè speransa i ta drumi sin niun ekspreshon ta warda dia pasa pa kaba. Loranan den kouchi muchu chikí sin nada di hasi, ni ko’i hunga i sin e posibilidat di buska kuminda ta hopi infelis. Imaginá bo….bo por pensa manera un mucha di 7 aña anto bo ta 30-40-50 aña sera den solitario kaminda bo no por ni span bo alanan anto bo no tin nada di hasi….Lo bo ta felis? Animalnan por sinti strès tambe si nan ta muchu hopi den un espasio muchu chikí. Superpoblashon tambe ta duna strès meskos ku soledat.
- Miedu pa motibu di mal sosialisashon, òf miedu di hende pasobra nan ta tenta bo, bati bo òf grita bo, miedu pasobra e bestia no ta komprondé kiko ta spera di dje pasobra komo hende nos ta buta nos kondishonnan pa e bestia, miedu pa motibu di training robes/pisá, miedu pa doló pasobra tin ora ta hasi uzo di método ku ta hasi e bestia doló pa asina logra nos meta. Miedu pasobra no tin kaminda pa skonde pa e lokual ku bo tin miedu di dje òf miedu pasobra bo tin ku biba ku otro tipo di bestia ku den naturalesa ta bo enemigu.
- strès pa motibu di desabilidat, strès pa motibu di doló i strès pa motibu di malesa òf yen bestia riba bo ku ta duna bo kishikishi.
Manera bo por nota tin hopi faktor ku por duna strès òf angustia. Realisá bo mes ku e enumerashon aki no ta kompleto. Nos a trata di trese un tiki klaridat den e kousanan di strès òf miedu pero e tópiko aki ta hopi amplio pa duna un bista kompleto. Importante ta pa bo puntra bo mes “mi animal ta felis i su bibienda ta kumpli ku su normanan di biba den naturalesa si e no mester a biba den un kouchi òf “kennel”. E por hasi eskoho manera e ta bibando i e ta sinti su mes seif. Mi ta mira señal ku por ta indiká strès òf miedu anto mi sa serka e sorto di bestia ku mi tin kiko e señalnan aki por ta? Kiko mi por hasi pa evitá esakinan? Profundisá bo mes den bo animal doméstiko i buska informashon. Wak riba Internet, den biblioteka i pidi profeshonalnan pa konseho. Dikon no puntra ken ku ta? Tin hopi kuenta di gañagaña i tin hopi teoria antaño. Tambe bienestar di bestia ta un tópiko ku ta hopi den movishon ku desaroyonan nobo. Algu ku 30 aña pasa tabata komun i koriente por a kambia den transkurso di tempu despues di estudio. Supuestamente e profeshonalnan ta na altura di e desaroyonan nobo i ta sigui desaroyá nan mes riba nan tereno. Pero tambe pensamentu lógiko i salú lo por yuda bo pensa pa bo mes “kon ami lo haña e kos aki si ta ku mi e kos aki pasa” esei mes por ta un indikashon pa bo….Pa ilustrá ku un bon ehèmpel semper mi ta hasi uzo di esaki….na momento ku nos siña nos yunan kon pa evitá ku nan ta susha nan mes ora nan tin ku hasi nan nesesidat, nos ta duna nan kòmplimènt i steker pa kada un bia ku nan a hasi uzo di wc. Ora nos kachó chikí hasi su nesesidat un bia paden miéntras nos ta train e pa e hasié pafó nos ta bai puntra nos mes kon pa nos straf e i tin hende ku te hasta ta pone nan nanishi den nan pishi…Ta algu pekuliar pasobra lo bo hasi esaki serka bo yu tambe? No ta lokual ku mayoria ta kontesta. Mi kontesta tambe semper ta no, awèl esaki ta konta pa e kachó tambe. Un otro ehèmpel simpel…Tempu nan aya ora di siña landa tabata hasi uzo di e método ku ta pega un mucha na un hak anto hisa benta bo na awa. Hopi bia esaki tabata un eksperensia troumatiko pa e mucha. Awendia ta laga e muchanan kustumá promé ku e awa dor di hunga ku nan den awa den e “kikkerbad” promé ku bai ku nan den awa. Kua di e métodonan aki lo bo gusta mas? Esun ku ta obligá bo òf esun ku ta bai mas trankil i ku ta mas opvio? Esakinan ta algun ehèmpel simpel ku semper bo por hasi uzo di dje pa puntra bo mes kiko lo bo mes lo preferá i kon pa atendé ku sierto asuntu. Komprenshon, rèspèt i un manera salú di identifiká bo mes ku e situashon.
©Rescueracao, Credits translation Denice Bezemer


text: Dios Tata di Amor nos ta gradici Bo pa tanto amor y bondad, tanto misericordia cu Bo tin cu cada un di nos. Awe cu ta diahuebs santo nos ta recorda e Ultimo Cena di Hesus cu su diesdos discipelnan, na unda E la institui e Sacramento di Santa Eucaristia y Sacerdocio y tambe na unda Hesus a laba pianan di su discipelnan. Danki Hesus cu prome cu Bo a bai laga e mundo aki Bo a desea di keda pa semper cu nos y Bo a entrega Bo mes den e Santisimo Sacramento di Altar y Bo a habri pa nos un fuente inagotabel di misericordia. Bo a ofrece nos e mas valioso cu Bo tin, esta Bo sanger y awa di Bo Sagrado curason. Bendiciona y Alaba Bo ta te den tur eternidad. Danki pa Bo presencia den e Santa Eucaristia. E prueba di mas grandi di amor Hesus a mustra nos pa medio di e Santa Eucaristia y E la mustra nos tambe e ehempel di sirbishi na nos prohimo labando pia di su discipelnan pa nos por sirbi nos rumannan den tur humildad. Amen.


text:
Bonaire
Awor ku e a√Īa ta yegando na su fin, Sea Turtle Conservation Bonaire (STCB) ke gradis√≠ tur hende ku a sosten√© e esfuersonan di e organisashon den 2017. E a√Īa ak√≠, kompanianan i personanan individual...
Riba djárason 20 di desèmber a drenta keho di ladronisia di un tas di lomba for di kura di un kompleho di apartamento situá na Kaya C.E.B. Hellmund. Entre djaluna 18 di desèmber, pa mas o ménos 11 ...
Riba djárason 13 di desèmber a drenta keho di destrukshon na un outo. Deskonosínan a tira e outo i e kas ku piedra i bakoba ku konsekuensia ku a kibra e lus di patras di e outo. E outo tabata stash...
Tourism Corporation Bonaire (TCB) i Curaçao Ports Authority (CPA) resientemente a firma un Memorandum of Understanding (MOU). TCB i CPA ta di opinion ku ta bentahoso pa Boneiru i Kòrsou, si nan tra...
Djaluna 27 di nov√®mber, Boneiru a yama bon bini pa prome biaha na e barku krusero Mein Schiff 3. E barku krusero ta forma parti di e li√Īa TUI Cruises i ta un barku relativamente nobo den nan flota ...
E luna di nov√®mber TCB i stakeholders a selebr√° luna krusero. E luna krusero tabata pa konsientis√° i inform√° e komunidat lokal di e ‚Äėins and outs‚Äô di e industria krusero di Boneiru. Durante e luna ...
Mas i mas hende na Boneiru ta laga nan dòkter di kas tèst nan riba HIV. Hasi tèst di HIV a bira kasi mes nòrmal ku tèstmentu pa diabétis i preshon haltu. Un tèst di HIV ta pone e base pa mas rápido...
Un total di 24 studiante di MBO di e programa Leisure & Hospitality di e prome, di dos i terser a√Īa a risib√≠ training komo ‚ÄėJunior Information Officer‚Äô for di Cruise Operations Xenah Cicilia di TCB...
Riba djasabra 18 di nov√®mber 2017 a drenta keho di ladronisia di un skuter na altura di Kaya Nikiboko S√Ļit. Ta trata di un Gilera Runner k√≤r√° ku pretu, numer√° MF-1878. A mira e skuter aki √ļltimo ri...
Korte na Boneiru a sentensi√°, djaweps 16 di november 2017, e homber A.S. (Sint Eustatius, 22 a√Īa) na un kastigu di prison di 50 luna di kual 20 luna kondishonal i 3 a√Īa di proeftijd. Korte a ha√Īa p...
Djabi√®rn√® den oranan di mainta grandinan di Fundashon Cocari huntu ku FKPD i Villa Antonia a partisip√° na un aktividat organis√° pa Biblioteka P√ļbliko Boneiru. Tabata un mainta bon anim√° pa e kontad...
Dj√°rason 15 di november, den oranan di anochi a tene un k√≤ntr√≤l di droga den e bario Rincon. Rincon konos√© kuater sitio kaminda ta viola e lei di Opio ‚ÄúOpiumwet 1960 BES‚ÄĚ. Un din an ta Plaza Commer...
E siman aki Sentro pa Hubentut i Famia ta invit√° tur mucha den e edatnan di 4 i 9 a√Īa ku ta bini na remarke pa bakunashon. E programa di bakunashon hubenil ta un tarea di Entidat P√ļbliko ku Sentro ...
Financial Intelligence Unit (FIU) i Ministerio P√ļbliko (OM) BES ta organis√° dia 19 di des√®mber 2017 un konferensia titul√° ‚ÄúTegengaan van witwassen en vastgoedfraude op Bonaire‚ÄĚ. Ekspertonan for di ...
Den mi ròl komo gezaghebber mi ta para riba e partidonan i mi ta vigilá interes general di pueblo di Boneiru i e ròl ku BIA ta desplegá den esaki. Ta di esensial importansia ku tur partido enbolbí ...
Ayera, djaluna 13 di novèmber, alrededor di 7 or di anochi, un aksidente entre un outo i un baiskel a tuma luga na entrada di Rincon na altura di e fèlt di bala. Un outo a alkansa un hoben riba bai...
Departamentu di Finansa di Boneiru a konstat√° ku tin diferente kompania na Boneiru ku no ta kumpli ku e diferente leinan di impuesto eksistente, entre otro impuesto riba h√ľrmentu di outo, skuter i ...
Riba djamars 7 di novèmber, den oranan di mainta, a detené un hòmber di inisialnan A.A.M. riba Kaya Korona den e akto ora e tabata purba hòrta den un kas. Un patruya ku a gara e hòmber ta hinka man...
Gezagh√®ber di Entidat P√ļbliko Boneiru ta partisip√° ku mester entreg√° petishon pa p√®rmit √≤f notifikashon den kuadro di Ordenansa General di Polis (APK) i ‚Äėbuffetvergunning‚Äô pa aktividat den peri...
Kaso ‚ÄúSaturnus‚ÄĚ na Boneiru a keda want√° te dia 11 di yanuari 2018 pa 2 or di merdia. Ta trata di e sospechoso R.S. ku ta ser sospech√° di morto di Adriana Morales i poseshon di arma di kandela. Tamb...


text:
Tata Generoso danki pa e oportunidad cu Bo ta duna nos pa biba. E dia aki y tur nos plannan nos kier pone den Bo mannan Dibino. Bo ta bisa nos awe cu Bo kier misericordia, no sacrificio. ( Mat.…
Awe nos a lanta atrobe y a experencia un otro dia na unda nos Tata Dios ta invita nos pa bini cerca dj’E. ( Mat. 11,28-30 ) Un invitacion cu ta bini sin ningun condicion y for di e Ser…
Tata di amor y bondad den tur humildad nos kier presenta Bo dilanti pa alaba Bo grandeza. Laga awe nos por scucha Bo voz y ser un luz meimei di tanto scuridad di mundo. Cu nos curazon por ta habri…
Esta dushi ta pa nos habri nos wowo y descubri cu nos tin bida. Esey ta danki na Dios cu ta e autor di bida. Grandi y Maraviyoso Bo ta Tata Santo. Danki pa tur cos cu Bo ta duna…
Un siman nobo a cuminsa pa cual nos ta sumamente agradecido na Dios. E ta nos auxilio. Den tur nos dificultadnan nos sa cu nos por conta riba Dios. E ta semper nos refugio. Hesus nunca Bo no a priminti…
Danki Señor pa regala nos un dia bendishona. Nos speranza ta den Bo Tata Stima. Nos tarea riba e mundo aki ta sembra e simia di fe confiando den e Poder di Dios. ( Mat. 13,1-23 ) Como testigo di…
Awe Señor ta sali na nos encuentro pa recorda nos riba su promesanan di amor y salbacion. E kier haci nos confianza y fe crece y prepara nos pa e mision di anuncia su mensahe na tur nos rumannan, pa…
Ki grandi ta e bendicion di Dios ora E ta compaña nos den nos bida di tur dia. Ki importante ta cu nos ta biba un bida di fe den nos famia unda e muchanan di chikito ta siña stima,…
Awe nos a habri un otro dia. Ki Grandi y Maraviyoso Bo ta Tata Santo. Bo ta sigui yama nos cada dia di nobo. Cada un di nos cu un mision specifico. otro pa predica, otro pa intercede y otro…
Mi ta gradici Bo Señor pa e dia nobo aki. Mescos cu den e Evangelio di awe Bo ta yama Bo discipelnan ( Mat 10, 1-7 ) asina Bo ta yama cada un di nos tambe na nos nomber. Nos…


text:
KOMUNIKADO DI KUERPO POLISIAL KÒRSOU
023 / 2018
12 yanüari 2018
Detenshon di Ocho (8) persona indokumentá i dos (2) pa violashon di Lei di Opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 12 yanüari 2018, polis di Unidat di Imigrashon sostené pa e team Divishon di
Krímen Organisá a tene kontròlnan den e areá di Seroe Loraweg i Parera.
Na yegada na e sitionan a topa ku ocho (8) persona indokumentá.
Kontinuando ku e investigashon den area di Parera detené e hòmber, A.J.K. nasé na
Kòrsou di 40 aña di edat, i e dama Y.S.M.K. nasé na Sto. Domingo di 43 aña di edat,
relashoná ku violashon di e Lei di Opio .
Den e kas (den un kamber) polis a bin haña i konfiská:
41 paki di mariwana
29 riet di kokaina
7 bala skèrpi
A presentá e sospechoso nan dilanti di un Fiskal Ouksiliar ku a ordená nan enkarselashon
pendiente di mas investigashon.
E ocho (8) estranheronan indokumentá, tur di nashonalidad Venesolano, a keda translada
pa e Unidad di Imigrashon pendiente nan deportashon.


text:
Kuido
Biba na Encelia
Na Encelia e mucha ta biba huntu ku otro muchanan ku no por keda na nan mes kas pa un tempu. Nos ta biba, kome i hunga huntu. Dor di biba huntu den grupo, e mucha por siña abilidatnan sosial. E mucha ta siña mas di su mes ora e ta den kontakto ku otro muchanan. Gruponan chikitu ta hasi posibel pa guia i coach e mucha na un manera strukturá.
Aktividatnan
Na Encelia nos ta kome huntu na tempu. E muchanan ta enbolbí den trabounan di kas manera laba tayo i rùim òp. Banda di esei tin tempu pa relahamentu, entre otro deporte, hunga i lesa.
Skol
Si ta posibel e mucha ta sigui bai su propio skol. Encelia ta mantené kontakto ku skol pa haña sa kon e komportashon di e mucha ta den klas, den kontakto ku su kompañeronan di klas i ku maestronan. Nos ta mantené e mayornan/persona ku ta kria e mucha na altura di e resultadonan di skol. Si ta nesesario e mucha ta haña yudansa ku tarea di kas òf lès èkstra.
Metanan
Den e periodo ku e mucha ta keda na Encelia, nos ta trata lo máksimo di kumpli ku e siguiente metanan:
- Ta mehorá e bida diario. E mucha por (bolbe) gosa di weganan i kontakto sosial.
- Ta mehorá e abilidatnan práktiko, komunikativo i sosial di e mucha.
- Konfiansa den otronan ta krese.
- Ta fortalesé e konfiansa den su mes, e outo-konsiensia i identidat. E imágen propio ta bira mas realístiko.
- Ta mehorá e maneho di su emoshonnan, temperamentu i karakter.
- Ta mehorá e relashon entre yu i mayor(nan)/persona ku ta kri’é i e relashon entre mucha i skol.


text:
Comic Relief Etu Lang chords
Highlighted Show chord diagrams
ETU LANG By:comic relief intro:G-F#-Bm-Em-F#-G-A D-F#-Em-A stanza1:tiene dia,iyo ta yura talya na cielo pensando kuntigo tiene notche,iyo ta triste nuay man otro si hinde tu letrato G-A-F#-Bm-Em-A refrain:para kuntigo lang mi amor etu lang el kura na mi dolor G-F#-Bm-Em-F#-G-A chorus: kuntigo lang yo espera maskin kosa pa ay pasa mi corazon bien vivo si kuntigo ta mira mi amor nungka ay kambya kuntigo lang yo ta ama o hala,tu ay bira porkawsa kuntigo yo ta esta stanza2:mira na swenyo,qui ta dos huntu agarahan mano y bunito suseso dispwerta aga,etu el una ta entra na kabesa pakimodo yo ulbida (refrain/chorus) bridge: deberasan yo bien kere kuntigo hasta ahora taki tu na mi corazon tormento yo ulbida,kuntigo si ta liyega yo pensa ta pwede yo yura (chorus) fhe08@ymail.com/vandallhiaband@hotmail.com bandacomic@yahoo.com


text:
Willemstad – Ayera den oranan di mainta un periodista di Venezuela a presentá na Ultimo Noticia pa asina por splika di un situashon ku el a hañ’é den dje kual tin e mener sumamente preokupá. Aparentemente e Medio di Komunikashon kual e ta laborá a kumpra un pasashi ku Insel Air pa e periodista ku destino “Porto Au Prince”(Haiti), i aki e periodista mester a traha riba diferente puntonan pa asina akumulá informashon den un konferensia di prensa pa su trabou periodístiko. E periodista mester a bula dia 6 di Febrüari i asina yega e mesun dia na Porto Au Prince, e buelo pa Porto Au Prince ta unu ku tin “tussenstop” na Kòrsou i asina drenta otro avion pa bai Porto Au Prince.
Lamentablemente e buelo pa Porto Au Prince a ser kanselá na Kòrsou i esaki a yega dia 7 di Febrüari kual e evento ku e mester a presentá a pasa kaba. Na momentu ku e periodista a bai buska su maleta, esaki no a sali nunka na Porto Au Prince. E periodista a bai reklamá esaki i al final esaki a yena un formulario formal di Insel Air pa asina entregá e keho ku su maleta a pèrdè. Tristu ta ku na Porto Au Prince no tabata tin un persona adekuá pa yuda e periodista, ya ku e periodista ta papia spañó i na Porto Au Prince ta papia creole. Na momentu ku mester a yuda e periodista, un persona a kibra su spañó tiki tiki i asina yuda e mener ku e formulario.
Na Porto Au Prince a surgi un konfushon dor ku no por a saka afó ta na unda e maleta ta, e por tabata na Sto. Domingo, Venezuela, Jamaica òf Kòrsou mes. Aki e periodista bastante preokupá dor ku el la pèrdè informashonnan sumamente balioso kual tin den su maleta, a disidí di kumpra un ticket for di Porto Au Prince pa asina bai Sto. Domingo kual tin hende ku ta papia spañó ku por yuda e periodista mas mihó ku na Porto Au Prince. Na momentu ku e periodista a yega Sto. Domingo, aki a bolbe entregá e periodista un formulario formal pa asina entregá su keho kual el la pèrdè su maleta. Despues di hopi preokupashon i diskushon, un representante di e aerolínea na Sto. Domingo a duna e periodista un number kual ta e persona konserní ku por yuda e periodista ku su maleta.
Despues di esaki e periodista a bolbe kumpra un pasashi pero e biaha aki serka un otro aerolínea pa asina e por bin Kòrsou i atendé e asuntu di su maleta. Segun e periodista den e maleta tin informashonnan periodístiko super balioso kual por afektá su persona òf otro persona si e kai den man di hende robes. Na momentu ku e periodista a yega Kòrsou, Insel Air a regla un Hotèl pa esaki por keda miéntras e asuntu ta ser solushoná. E periodista no a gusta e trato ku el la haña serka e hotèl, esaki a ekspresá su mes bisando ku el la sinti su mes komo un hende ku no ta bal nada. Aparentemente personalnan di e hotèl a trata di “saka” e mener for di Hotèl ya ku a kumpli e orarionan ku e Hotèl a palabrá ku Insel Air. Mirando kon tur kos ta bayendo bruá i no por haña un kontesta satisfaktorio, e periodista a disidí di buska yudansa pa asina por buta mas atenshon riba e situashon kual tin e hopi preokupá.
Ultimo Noticia a tuma kontakto ku e persona konserní kual ta enkargá di e situashonnan manera di e periodista. Aki a surgi un interkambio di opinion i tambe echonan di Insel Air. E persona na su turno a duna di konosé ku e kompania ta pasando den momentunan difísil pero ku e lus ta na kaminda. E persona a splika ku el la trata di yuda e periodista na tur manera posibel i hasta a hasi eksepshonnan ku e mener aki. Segun e persona ayera tabata e dia kual e tabata atendé tur asuntu na Hato i aki e periodista mester a bai Hato pa asina papia kara kara ku e persona. No ta konosí kon a sigui ku e periodista pero segun e persona komparando ku otro aerolínea, Insel Air no ta hañ’e den pèrdèmentu di maleta fásil. Ta 99% di maleta ta ser haña eksitosamente dor di nan doño na momentu ku nan yega nan destino.


text:
😀 😀 😀 😀 😀 😀 😀 😀 😀 😀
Awe a haci aña e mama mas dushi di aruba esta
Marlene Croes e ta ricibi un pabien di party su famia
croes y di su amistad nan mas cerca, y di su unico
prins Marcderrick Croes. Have a blessed day enjoy it.
😀 😀 😀 😀 😀 😀 😀 😀 😀 😀
Awe nos papie Erwin Gei ta cumpli un aña mas di
bida. Papie Dios bendicionabo semper y danki pa
guia nos den e bon caminda. Bo ta un papie
ehemplar, nos ta stimabo hopi. Happy Birthday,
sunchi y braza di bo yiunan Lindsey y Bradley.
😀 😀 😀 😀 😀 😀 😀 😀 😀 😀
Awe 28 di September ta cumpli un aña mas di bida nos dushi stima`Erwin Gei`.
Win ta haya hopi braza y hooopi sunchi di su casa Linda, yiunan Lindsey y Bradley. Hopi felicitacion e ta haya di su mama Glenda, tata Betto, ruman Tico(Hulanda) y casa Nathalie, sobrina Thaisa y sobrino Asanti. Un macuto yen di bendicion di su wela Reineta Tromp. Win enjoy bo dia yen di alegria y nos lo come bolo hunto cu bo. Happy Birthday dushi!!!
😀 😀 😀 😀 😀 😀 😀 😀 😀 😀
Hiep hiep hoera awe nos ta canta happy b-day pa e guy mes mes pabien Mark ku bo sweet 60 hihihi pabien ta bin di henter cuerpo policial di grenspolitie pero muy specialmente di su 2 princess nan Mya y Luennsy y di su reina Ludy btw nos tur kier treat so manda treat POVA nos ta warda pabien riba bo dia Gonzo
😀 😀 😀 😀 😀 😀 😀 😀 😀 😀
Awe 28 di September 2011 ta di fiesta e princessa di Ayo 28 cual ta Gillary de Mey. Gillary ta haya un macuto di brasa y sunchi di parti di mama Martha, su tia Elvira cu ta adore, su mano Alex, su ruman sin dolor Jo-Angely, sin lubida Sol, Tilita, tia Mariela, tio Fran, padrino Oscar, madrina Julia, abuelita Maria, tur su ruman nan, tur su amiguito nan cu semper ta na ayo 28 y tur sobra famianan cu ta hopi pa menshona. Nos tur ta desea pa Gillary pasa un dushi dia y awor cu e ta un aña mas grandi pa e bira un poco mas bon mucha. Hiep hiep hoera pa Gillary!!!!!
😀 😀 😀 😀 😀 😀 😀 😀 😀 😀


text:
Proyecto di embeyecimento di 2.4km di Paradera ta inicia na januari 2013
Destaho publico lo tuma lugar promer cu fin di aña ORANJESTAD (AAN): Dennis Wever, Chef di Ontwerp Afdeling di DOW, tabata presente dialuna anochi hunto...
Lider fraccion PDR ta recomenda gobierno pa para proyecto Urirama di inmediato!
ORANJESTAD (AAN) – Den conferencia semanal di prensa di fraccion di Partido Democracia Real (PDR), su lider politico mr. Andin Bikker a expresa, cu...
Gobierno y Parlamento di Aruba ta na altura cu algo mester worde haci pa...
ORANJESTAD (AAN): Recientemente Minister di Asuntonan di Reino Hulandes saliente Liesbeth Spies a haci algun remarke den prensa unda cu el a menciona entre...
Si Parlamento dicidi cu e proyecto di molina no ta bin, e proyecto no...
Segun Juan David Irausquin, ORANJESTAD (AAN): Prensa a puntra Parlamentario Juan David Irausquin di fraccion di AVP, tocante e hecho cu e mes a bisa cu...
Necesidad tey pa acelera introduccion di meternan pre-pago
Fraccion di PDR cu carta urgente pa Minister: ORANJESTAD (AAN) – Den conferencia di prensa di fraccion di Partido Democracia Real (PDR), su lider politico...
Aruba Bank y Atia ta presenta “What’s Next!” Corporate Gala Dinner and Fundraiser 2012
ORANJESTAD (AAN): Relaciona cu e Corporate Gala Dinner & Fundraiser 2012 di Aruba Trade and Industry Association (ATIA) cu lo tuma lugar diabierna awor...
“Cualkier persona cu bisa cu tur molina di biento ta malo pa bo salud,...
Segun Parlamentario Juan David Irausquin, *Mescos ta conta pa esnan cu bisa cu ningun molina tin efecto negativo riba hende ORANJESTAD (AAN): Diamars mainta durante conferencia...
Gobierno no por mete den e leynan laboral di retiro, pero e por yuda...
ORANJESTAD (AAN): Durante conferencia di prensa di e fraccion berde den parlamento, parlamentario Desiree Croes a cuminza na extende palabranan di forza pa tur...
Cumpleaños Diaranzon 31 October 2012
:D :D :D :D :D :D :D :D :D :D :D :D Happy Birthday goes to the Brownie Cake, my one and only, my first and love...


text:
No mishi cu cos di hende
ORANJESTAD (AAN): Central di polis a dirigi patruya Santa Cruz na un cas situa na Santa Cruz pa un asistencia. Mientrastanto e unidad a presenta na e cas y na yegada e homber inicial S a declara e lo siguiente.
Pa alrededor di dos’or marduga denunciante S. ta drumi riba cama den su camber y e ta scucha movecionnan pafo. Denunciante ta wak un homber blanco di masomenos 1.65 mtr bisti cu un pechi cora ,t-shirt y cu carson largo color scur.
Denunciante a core bay pafo mesora bay den direccion di e homber pero e ultimo a core bay pariba den direccion di “FAJAN” Supermarket mientras e denuncia a sigui core tras di e tipo y na dado momento el a logra dale e intruso algun konopi y a pone sla riba e homber.
Dado momento e homber a cuminsa grita na Ingles “Please Stop Please stop”. Pero denunciante no por a sigui parti mas sla y e homber a haya oportunidad pa core bay direccion pariba cu ta den vecindario di “Siribana”.
E ladron aki a trata core bay cu dos bateria bieu den un rugtas color preto. Debi na e bringamento el a ladron a laga e rugtas cay na suela y e rugtas ta den poder bek di denunciante S. Patruya a tuma e keho y denunciante S. a wordo poni na altura di su derechonan.


text:
Sinterklaas a bishita biblioteca
Sinterklaas cu su Zwarte Piet nan a bishita biblioteca diamars ultimo. Hopi mucha tabata warda Sinterklaas caba prome cu 4or, yen di expectativa y un deseo pa haya regalo y cos dushi. E sala tabata yen yen di mucha.
Y berdad tabatin un mesa cu hopi regalo. Diferente mucha a canta cantica pa Sinterklaas of a baila pa Sinterklaas. Sinterklaas a keda hopi contento cu e muchanan. Si tin mucha cu a bay den saco no ta conoci. Ni si tin mucha a keda sin haya regalo. Na biblioteca empleadonan ta kere cu tur mucha a comporta nan mes bon y tur a haya algo.
Na inicio di e programa tabata tin contamento di storia over di Sinterklaas. A pasa videoclips di Sinterklaas riba pantaya y un dushi musica di Sinterklaas a pone tur mucha swing.
Kiwanis club of Palm Beach a yuda Sinterklaas e aña aki cu tur e regalonan. Y personeelsraad di biblioteca a yuda e Zwarte Pietnan cu cos dushi y mangel pa parti. Biblioteca ta gradici tur e asistentenan di Sinterklaas pa asina Sinterklaas por a haci su trabou bon.
Masha danki.


text:
Dos mucha abusa door di un trahado di e kinderopvang
DE BILT, Hulanda- Un trahado di e kinderopvang Partou na De Bilt lo a abusa di dos mucha. Esaki segun RTV Utrecht ta informa. E...
Muhe ta fayece despues di wordo kima cu awa cayente
EINDHOVEN, Hulanda - Un habitante di e institucion di cuido Landrijt na Eindhoven a fayece despues cu’n co habitante di e instituto a tira...
Desiree Sousa Croes: “Mi lo bay corte pa loke ta mi...
Riba Facebook di Sra. Desire Croes Sousa, e ta splica cu e carta cu el a ricibi di parti di Prome Minister, Sra. mr....
Jose ta hera Sint Maarten
PHILIPSBURG, Sint Maarten – Ta parce cu Sint Maarten a scapa diasabra anochi. Horcan Jose a laga e isla un banda y a sigui...
Muhe ta fayece despues di jet blast na aeropuerto
MAHO BEACH, St. Maarten - Un turista a fayece diaranson merdia despues cu el a dal su cabes na un bloki di concreto patras...
Tata y yiu likida na Zoetermeer
Zoetermeer, HULANDA- Dos homber cu a wordo likida diamars mainta tabata tata y yiu di fam Van Doorn. Nan tabata biba den un vecindad...
Ministerio Publico ta exigi 25 aña di prizon contra trio sospecha...
LIMBURG, Hulanda- Ministerio Publico a exigi 25 aña di prizon contra di e tres sospechosonan den asesinato d Sven Prins. Prins, procedente di Limburg...
Mucha muhe di 11 aña ta comete abortus despues di a...
BRUNSSUM - Un homber di 61 aña procedente di Brunssum, provicina di Limburg lo a viola un mucha di 11 aña pa cual e...
Hulanda ta para su so
WILLEMSTAD- Ta un lastima pa e islanan den Caribe. Sea nan ta pertenece na Hulanda of no: den caso di un invasion di Venezuela,...
Director di scol basico deteni pa obsenidad
ALPHEN AAN DEN RIJN, Hulanda – Un director di scol basico di 32 aña na Alphen aan den Rijn, a wordo deteni mas durante...
Casino sospecha di ta manipula cu mashinnan di wega
HEEZE, Hulanda - Fiscale Inlichtingen- en Opsporingsdienst (FIOD) ta sospecha cu un casino cu ubicacionnan na tanto Heeze como na Castricum, ta comete fraude...
Mucha muhe di 7 aña cu a keda tira door di...
E mucha muhe Kardelen, di shete aña, cu diadomingo pasa a wordo tira pa su tata, a fayece ayera. Asina autoridadnan policial a informa...
Dokter di cas suspendi
LELYSTAD, Hulanda – Un dokter di cas cu su practica na Lelystad, temporalmente e no mag di duna servicio di cuido. El a wordo...
Famianan kier sa paradero di Axel Croes di 15 aña
For di mayor y famianan di Axel Regimar Rudolf Croes, naci dia 31 di Juli 2002 (15 aña), mesa di redaccion di Masnoticia.com a...
Restonan humano descubri den Gray Bay na St. Maarten
Restonan humano a wordo haya den un auto BMW, cual a wordo descubri den Gray Bay cerca di Walter Plantz Square. Esaki a sosode...
Un marinier ta ‘homosexual’ na Aruba y ‘hetero’ ora di regresa...
Pa bin na remarca pa un compensacion den e gastonan di vivienda, mariniernan Hulandes na Aruba a bin cu truconan nobo y creativo. Esun cu...
Droga haya den camber di hotel di presentado di television Paul...
Florida, MERCA- Durante su vacacion na Merca, e conocido presentado di television Hulandes Paul de Leeuw a bin haya un saquito di marihuana den...
Baby ta haya gas di harimento na luga di zuurstof y...
HULANDA – Un baby di ocho luna bieu a fayece despues cu dokternan accidentalmente a dune gas di harimento (lachgas) na luga di zuurstof....
Polisnan ta descubri curpa sin bida den auto
ROTTERDAM, Hulanda- Diaranson bomberonan a descubri un curpa sin bida den un auto riba un parkeerplaats na Maasvlaakte, Rotterdam. Esaki despues cu bomberonan a...
Paisnan Hulandes bisiña di Venezuela mester cuminsa yuda
CARACAS, Venezuela- Diadomingo e pueblo Venezolano un biaha mas ta bay urnanan electoral. E eleccion aki, boycotea door di oposicion, Venezolanonan mag di vota...


text:
Meditashon Trasendental i Salú
Hopi dòkter i profeshonal di salú ta praktiká Meditashon Trasendental nan mes i ta rekomend'e na nan pashèntnan.
Tur kaminda den e paginanan aki bo por lesa pregunta i kontesta ku dòkter tokante un kantidat amplio di kondishonnan médiko. Pruebanan sientífiko ku ta kompará direktamente Meditashon Trasendental ku otro programanan a saka ‘fo ku e ta mas efektivo den trese den bida diario di un manera duradero i pa tempu largu, relahashon i redukshon di hormon di strès i mas efektivo den promové un bida saludabel largu.
"I learnt TM 25 years ago and without doubt it is the best thing I ever did. I have no idea how I would have managed as a full time GP without this technique to reduce stress and charge up my batteries. I have seen literally thousands of people gain benefit from TM and recommend it without hesitation."
Dr Elizabeth Young, GP
Re-establesé balansa i salú normal
Ultimo desaroyonan riba tereno di salú konstantemente ta ofresé nos e solushon mas nobo pa salú. Pero tin un solushon hopi simpel pa tur asuntu di salú: permití inteligensia interior di e kurpa hasi lokual e por pa re-establesé balansa i un salú normal bon. Sosiegu ta laga e mekanismo natural di e kurpa pa sanea, funkshoná kompletu. Ora nos no haña sosiegu sufisiente profundo, e kurpa tin tendensia di funshoná malu i problemanan relashoná ku strès ta surgi. Nan a estimá ku 80% di tur bishita di dòkter ta pa problemanan relashoná ku strès. Meditashon Trasendental ta duna un estado di sosiegu profundo ku ta disolvé di un manera natural hasta strès duru pegá i kansansio, i asina yuda rehobenesé e kurpa i mehorá funshonamentu di e serebro.
Mas aleu ku relahá. Di mihó salú pa kresementu personal
Meditashon Trasendental ta relahá, pero e ta muchu mas. E ta un kombinashon úniko di relahashon profundo huntu ku konsiensia ekspandé. E estado aki di "sosiegu alerto" ta hasi Meditashon Trasendental diferente for di otro téknikanan di relahashon i aktividatnan di aliviá tenshon manera ehersisio i músika. Despues di meditá, meditadornan di MT ta raportá ku nan ta sinti nan kalmu, klaro i energétiko, hopi paresido na e manera ku bo ta sinti riba bo mihó dia. Meditashon Trasendental por yuda krea e eksperensia ei durante hinter dia, tur dia. Meditashon Trasendental por ta util pa manehá un kantidat amplio di kondishon ku komúnmente ta relashoná ku strès, manera migrèn, úlsera, preshon haltu, angina, astma, hansha, insomia i uso eksesivo di alkohòl, sigaría i droga no-preskribí. Ku práktika diario di Meditashon Trasendental, un salú vibrante ta desaroyá den mente, kurpa i emoshon, hibando na mas goso, felisidat i éksito.


text:
“Mucho escogencia nos no tabatin”, Minister di Infrastructura, Benny Sevinger a bisa na momento cu e caminda di Sabana Basora a wordo cera pa cuminsa cu trabounan di reconstruccion. E tabata referi na e hecho cu tabatin hopi trabou di infrastructura pa haci y e Parlamentarionan di Pos Chikito tabata
Fanaticonan di baseball tur ta bezig ta sigui e weganan di World Baseball Classic riba Cable Digital, canal 100 y den HD 355, specialmente pa sostene nos Arubianonan hungando pa e Reino Hulandes.
Como un aprecio, SETAR ta regala 4 tickets pa bay wak e wega di Republica Dominicana contra Colombia,
Despues di algun edicion exitoso di Renaissance Aruba su ‘pop-up’ restaurant na ex-Carpe Diem, a toca turno pa Aruba sera conoci cu Catch!
Specialmente pa temporada di Cuaresma y e tradicional diabierna di come pisca, Renaissance lo tin un Seafood Pop-Up Restaurant. Catch! lo tey pa un solo dia.
Tur luna,
Minister di Salud Publico, dr. Alex Schwengle tabata presente den fin di siman n’e actividad anual organisa pa IMSan relaciona cu e conmemoracion di Dia Mundial di Riñon.
World Kidney Day ta haya atencion henter e siman aki na Aruba pa medio di diferente actividad y accion di conscientisacion pa promove
Manera a wordo publica ateriormente den un comunicado cu nos prome Mercado Santa Rosa ta tuma luga diadomingo 2 di april venidero for di 9’or di mainta pa 2’or atardi na Santa Rosa.
Nos ta haci un apelacion na nos productornan local cu tin cosecha pa e fecha ariba menciona di
Desde aña pasa juni e ley nobo pa elimina uzo di saconan di plastic riba Aruba a keda aproba den Parlamento, e ley nobo a drenta na vigor desde 1 di januari 2017. E asociacion di industria hotelero y turismo a traha un campaña di conscientisacion cu a cuminsa na
“Mi ta hopi contento cu inicio di e proyecto importante aki pa bario di Pos Chiquito y Sabana Basora y mi kier felicita Minister Benny Sevinger cu esaki. Pero tambe Marlon Croes (Hefe di DOW) y nos Parlamentarionan di Pos Chiquito, kendenan semper ta pone hopi enfasis riba e necesidad
Tur aña mundo henter ta reflexiona riba enfermedadnan di riñon riba e di dos diahuebs di maart mirando cu aña pa aña e cantidad cu ta termina ta haci dialisis ta subi. Un di e causanan mas grandi pa esaki ta presion halto y diabetes cu den su mayoria ta
Plataforma Politico POR ta desea tur hende muher un feliz dia riba Dia Internacional di Hende Muher.
E ser femenino ta yiu, mama, casa, wela, pero hopi biaha tata tambe y ta carga un responsabilidad masha grandi yena semper cu amor y dedicacion.
Riba e dia special aki E Forsa Nobo ta
“Di e diferente dia cu nos ta celebra den luna di maart aki na Aruba, 8 di maart ta uno special y cu mi ta contento di wak cu ta creciendo. Dia Internacional di Hende Muhe ta un fecha den cual e genero ta uni forsa y ingenio pa avansa


text:
Recientemente, un grupo di funcionarionan di Departamento di Aduana a ricibi nan bevordering pa e rango di Hoofdkommies der Invoerrechten en Accijzen 1e klasse. Sra. Lilian Albertus, sra. Arlinda van der Biezen, sra. Mildred Croes, sra. Aileen Sierra, sr. Ryan Lopez, sr. Marlon Ruiz, Sr. Jason Schmidt, sr. Oliver Wever, sr.
Day: September 1, 2017
E importancia di Bon Periodisimo den comunidad, Scirbi pa: Stan Dabian; PR and Communication Officer
Normalmente AWEMainta no ta reacciona, Pero no por permiti pa mishi cu nos credibilidad Y ta yama e fuentenan como mentiroso
Selma Arends su detencion prolonga cu 8 dia mas
Ayera Ministerio Publico a tuma decision pa prolonga detencion di e Secretaria di Minister drs. Paul Croes cu 8 dia mas. Esaki tabata di spera, si mira e proceso di investigacion di e caso aki. Mas informacion e vocero di OM, sra. Ann Angela no kier duna.
Awe ta 12 aña cu Brug Natural di Aruba a cay aden
Loke tabata un icon di Aruba, esta su Puente Natural (Natural Bridge) ta cumpli 12 aña cu el a colapse. E hecho aki a bin awor, net despues cu ayera nochi a inaugural un brug nobo, e di 3 na Spaans Lagoen. Esaki no nifica cu nos mester lubida nos Natural
Ministerio Publico sera di 6 te cu 12 di september 2017
Balie di Ministerio Publico lo ta sera pa publico di diaranzon 6 di september 2017 te cu diamars 12 di september 2017. Publico por acudi na caha di Ministerio Publico na Havenstraat 2 te 5 di september 2017. E orarionan lo ta manera custumber, di 8’or di mainta pa 11.30’or di
SEPPA y e asunto di pago di ex-afvloeiiers SETAR
SEPPA a tuma nota di e declaracion den prensa riba asunto di pago di ex-afvloeiiers SETAR. Ta bon pa SEPPA trece aclarea algun informacion erroneo, sin base of saca di laira. Tin diferente aspecto den henter e declaracion aki. Un persona cu en todo caso nos no conoce ta hasi declaracionnan, obviamente scucha
CAFT ta saca un raport alentador riba finanza publico di Aruba: “Pa Aruba ley ta prescribi un deficit na 2017 di 0,5% y na mitar aña caba nos a yega na 0,7%”
Accidente cu basta daño pabou di brug nobo
Invitadonan a keda altamente impreciona: Renaissance Convention Center a presenta su “Christmas Garden” pa fin di aña 2017
Preparacion ta importante, sigur pa un celebracion manera Pasco. Clientenan ya a custumbra, Renaissance Aruba semper ta cuminsa trempan y ta haci esaki cu introduccion di nan tema pa fin di aña. E aña aki, Renaissance Convention Center lo keda comberti den un Christmas Garden y sigur lo bay conta cu


text:
RBC royal bank pa 7 aña caba sponsor di Festival di buki pa mucha
Biblioteca Nacional Aruba ta organisa e popular Festival di Buki pa Mucha. Pa e festival aki un grupo di autor- y contadonan di storia ta bishita diferente scol den siman binidero di 1 pa 8 di november. Banda di esaki tin un programa di merdia na Biblioteca Nacional Aruba.
E tema di e festival di buki pa mucha e aña aki ta Deporte y Wega, Biblioteca Nacional Aruba a forma un grupo di escritor, ilustrador y contador di storia hopi diverso y for di diferente pais. Aruba, Corsou, Bonaire, Costa Rica y Hulanda.
Muchanan di scol por spera presentacion di: HULANDA: Lydia Rood, Fred Diks, Anna Woltz. COSTA RICA: Carol Britton. BONAIRE: Kathleen Thielman. CORSOU Ariadne Faries, Tio Ali. ARUBA: Gino Vrolijk, Emerita Emerencia, Robert Reeberg, Diana Marchena, Munye Oduber-Winklaar, Liliana Braamskamp-Erasmus. Nan ta bishita scolnan pa presenta nan mes y conta algo di nan buki, tambe pa lesa fragmento for di nan buki of sea hasi un wega cu e muchanan. Ta e intencion pa stimula un interaccion entre mucha y autor. E festival ta duna autor local tambe un oportunidad di comparti nan creacion cu mas mucha. Y pa haci promocion pa nan buki y storia.
RBC Royal bank ta kere fuertemente den apoyo di promocion di lesamento y pa e motibo aki tin 7 aña caba ta sostene e festival aki. Gerente di biblioteca ta hopi agradecido pa e sosten di RBC Royal bank.
Tur mucha ta invita pa e fiesta di apertura diabierna dia prome di november dilanti biblioteca pa 5 or di atardi. Tur actividad ta gratis. Dilanti di Biblioteca Nacional Aruba lo tin diabierna prome di november un dushi ambiente, cu show, canto, bendemento di buki, cushina y bar bon surti. Un y tur ta bon bini pa pasa for di 5or di atardi.


text:
9 persona di diferente estado di Merca e. o. Arizona, New Mexico, Illinois y Utah a gradua como hypnotherapista certifica. E curso a wordo patrocina pa Theta Wellness Center na Utah y a wordo presenta door di e yiu di tera Eddy Oduber.
Esaki ta di dos biaha cu e curso ta wordo duna na Utah y e reaccion tabata asina positivo cu Theta Wellness Center a pidi Eddy pa considera haci e curso un evento anual ya cu nan a ricibi masha hopi peticion pa participa na e curso.
Den e ultimo 10 aña Eddy a pasa mayoria di su tempo liber ta studia hypnosis avansa cu e miho instructornan na mundo y loke a cuminsa manera un curiosidad a bira un fascinacion. Coronacion di su carera den hypnosis tabata di a wordo certifica como un Designated Certified Instructor (DCI) pa OMNI Hypnosis Training Center. OMNI ta e scol mas grandi di hypnosis avansa na mundo y na 2016 so ta tin mas di 1000 graduado.
Rond di mundo hopi hende ta interesa pa studia hypnosis avansa sea ta como carera profesional, pa practica adhunto cu otro therapia of simplemente pa curiosidad.
Lamentablemente pa hopi aña no ta tin un structura estableci confiabel cu por a duna un entrenamento asina na un nivel profesional. Cu esaki na mente na 1979 Gerald (Jerry) Kein a cuminsa OMNI Hypnosis Training Center na Florida y a desaroya un programa cu ta permiti esunnan cu poco conocemento di hypnosis pa den un tempo relativamente corto por siña haci hypnosis avansa.
Durante di e añanan Jerry, un legendario, a haci mas cu 50,000 sesion di hypnosis cual a crea e base di OMNI Hypnosis Training Center. Pa motibo cu e tabata birando bieu, algun aña atras el a selecciona un grupo di persona cu el a entrena pa por a duna e les avansa aki y asigna nan como OMNI Designated Certified Instructor.
Na 2013, Eddy a ricibi e training y a wordo otorga e teritorio di Caribe Hulandes (OMNI Dutch Caribbean). Aunke cu na maart ultimo Jerry a fayece, e ta tin e vision pa algun aña prome a traspasa e compania pa un grupo hopi entusiasma di Suisa cual a permiti e metodonan avansa di OMNI di sigui y ta hasta crece enormemente rond mundo, particularmente na Europa
OMNI ta e unico organisacion di hypnosis na mundo cu tin e certificacion di calidad ISO 9001.
Pa por wordo a wordo certifica e cursistanan mester a tuma un minimo di 100 ora di training intensivo y despues di pasa e examen nan ta ricibi e titulo di hypnotherapista di OMNI.
Nan certificado ta ser reconoci pa tur e organisacion mas grandi di hypnosis na mundo.


text:
Post Aruba N.V. ta masha contento di por celebra hubileo di nan trahado aprecia Lidia Beaumont, kende a drenta den servicio dia 3 di juli 2007. E ta cera 10 aña trahando den servicio postal.
El a cuminsa como “Medewerker Internationale Rekeningen” y awo e ta ocupa e posicion di “Reporting Officer”. Lidia Beaumont ta un persona cu semper cla pa yuda y tuma mas responsabilidad, por confia den su capacidadnan.
Banda di esaki, e ta hopi keto, reserva y hopi dedica na su trabou.
Lidia Beaumont tin hopi conocemento y semper ta busca pa sa mas. E ta un bon compañero di trabou, su coleganan a duna di conoce. Post Aruba NV ta gradici Lidia Beaumont pa tur e añanan aki di dedicacion pa sigui celebra hopi aña mas cu e compania.


text:
Diaranson cerca di 12 persona a fayece y otronan mas a desaparece a causa di yobida na ciudad di Manizales, na centro oeste di Colombia. Colombia ta un pais cu apenas ta recuperando di e deslisamento di tera cu a tuma lugar na cuminsamento di luna di april, y cu a laga 323 persona morto na Mocoa.
E prome balans a ser divulga pa Cruz Cora di Colombia cu a informa tocante 8 hende cu a fayece y 20 cu ta perdi, 5 persona herida cu a ser hiba hospital y 40 cas a keda afecta” na ciudad di Manizales pa motibo di yobida fuerte cu a cay den ultimo oranan.
José Octavio Cardona, alcalde di Manizales a confirma cu e situacion no ta facil, pa motibo di yobida fuerte desde diamars anochi y a comunica e fayecimento di 7 persona y “mas di 30 cas cu a cay den otro.”
“E ciudad ta incomunica pa derumbe, deslisamento, inundacion” Cardona a splica. E alcalde a splica cu a registra emergencia den varios sector di Manizales y cu gobierno a suspende scol pa asina por duna atencion na e situacion cu a surgi di yobida. Presidente Juan Manuel Santos a suspende su agenda pa asina por biaha pa Manizales mirando e situacion grave na e ciudad. Santos a pidi pa unidad nacional pa gestion di riesgo di desastre y pa funcionario di ministerio di transporte yega te Manizales.
E emergencia nobo aki a surgi poco despues cu un deslisamento di tera a hiba tur cos den su caminda riba dia 31 di maart na ciudad di Mocoa, lagando 323 hende morto y mas di 100 hende cu a desaparece, segun cifra oficial cu a ser divulga diamars.


text:
Conseho di Ministro di Reino a nombra señor prof. dr. R.H.J.M. Gradus Presidente nobo di e Colegionan di supervision financiero entrante dia 1 di juli 2017.
Di e forma aki señor Gradus ta sigui prof. dr. A.F.P Bakker, kende for di dia 1 di december 2011 tabata Presidente di e Colegionan (CFT).
Cu consentimento di e paisnan y di e entidadnan publico di Reino Hulandes, Conseho di Ministro di Reino a nombra prof. dr. Raymond Gradus Presidente nobo di e tres Colegionan di supervision financiero entrante dia 1 di juli 2017.
Señor Gradus (1962) a studia Econometria General y Empresarial na Universidad di Tilburg, na unda el a doctora na 1990 y tabata emplea durante cierto tempo como docente universitario di Economia General.
For di 1992 el a traha sucesivamente na Ministerio di Finansa, Ministerio di Asunto Economico, y Ministerio di Asunto Social y Labor.
N’e delaster Ministerio e tabata Director di Asunto Financiero Economico durante 5 aña. Di 2008 te 2015 e tabata Director di Instituto Cientifico pa CDA.
For di 2004 e ta catedratico di Administracion y Economia di Sector Publico y Sin Fin Lucrativo na Vrije Universiteit di Amsterdam.
Raymond Gradus ta sigui Age Bakker, kende kier dedica su mes mas na su otro actividadnan profesional, entre nan su funcion di miembro den servicio extraordinario di Conseho di Estado (Raad van State) na Den Haag.
E cambio di Presidente dia 1 di juli ta un fecha logico. Na mitar di aña e ciclo nobo p’e presupuestonan di 2018 di e paisnan y di e entidadnan publico ta cuminsa y e ciclo anterior di presupuesto cu su hustificacion den e cuentanan anual di 2016 ta termina.
Age Bakker tabata pa mas di 5 aña y mey Presidente di Cft Corsou y Sint Maarten, Cft Bonaire, Sint Eustatius y Saba y for di 2015 tambe di Colegio di supervision financiero di Aruba (Caft).
E ta mira atras na un periodo fructifero, den cual e paisnan y e entidadnan publico a progresa masha hopi den saneamento di finansa publico y mehoracion di administracion financiero.
Age Bakker: “Mi ta masha gradicido p’e bon colaboracion cu e Gobiernonan y e Colegionan Ehecutivo di e parti Caribense di Reino Hulandes y e confiansa cu mi a haya di nan.
Na 2016 pa prome biaha desde 10-10-’10 tur pais y entidad publico a cumpli cu e normanan di presupuesto.
Esey ta crea un base estupendo pa bay traha awor na fortalecemento di e crecemento economico, cual ta urgentemente necesario pa crea suficiente empleo y pa mehora poder di compra.
Un impulso nobo na colaboracion denter di Reino Hulandes, basa riba respet y confiansa mutuo, por contribui enormemente na esey.
Mi ta desea mi sucesor Raymond Gradus, mi coleganan di e Colegionan y e empleadonan na e secretariadonan na Willemstad, Oranjestad y Philipsburg masha hopi exito cu esey.”


text:
E miho sonjonan ta esunnan cu bo ta sonja lanta!
Bo tabata sa?
Bo sa cu nan ta bisa cu e miho sonjonan ta esunnan cu bo ta sonja lanta, cu bo wowo habri.
Sera bo wowonan un rato asina y bay bek den e tempo cu bo tabata un mucha.
Pensa riba lo siguiente: ‘Kico bo kier a bira dia bo bira grandi?’
Bo a logra esaki? Pakico si of pakico no?
Awo habri bo wowonan y pensa pa bo mes, si ainda bo tin e mesun sonjo of deseo.
Kico bo lo kier hasi pa logra loke bo a sonja di dje y podise te hasta un tiki mas!
Scirbi nan pa bo mes den un schrift of notebook.
Repasa nan tur dia. Ki stap bo kier of por tuma awe?
Hasi’e sin miedo!
Y majan atrobe hasi e mesun ehercicio.
Y otro majan.
Y tur dia cu ta sigi.
E miho sonjonan ta esunnan cu bo ta sonja lanta!
Bo tabata sa?
Ban hunto hasi nos sonjonan pa nos bida realidad.
Tambe pa nos comunidad.
Y pa nos mundo!
Exito!
Bo mag comparti bo experencia cu e lesadornan di Comprondiendo Bida riba e pagina di Facebook.
Bira grandi por ta un periodo di gracia, yena cu alegria. Pa otro hende e por bin cu hopi soledad, dolor, berguensa y duda.
Nos tur tin un famia, conoci of bisinja cu ta birando grandi y no tin niun hende pa cuida nan. Na anja 1988 mi a bay un conferencia di un luna na Suecia y di e tempo aki nan a usa e siguiente modelo. Ta traha a base di e barionan. Ta duna training na personanan interesa pa cuida e grandinan, mescos cu bo lo trata bo famia cu bo ta stima.
Nan mester ta dedica y cu amor pa e trabou cu nan ta hasi. E ciudadonan di e grandinan ta prepara pa atende cu e situacionnan hopi sensitivo cu ta bin cu e proceso di bira grandi. Bira grandi por ta un periodo di gracia, yena cu alegria. Bira grandi por bin tin ora cu hopi soledad, dolor, berguensa y duda. Incontinencia, perdida di memoria, demencia, cuido den e ultimo fase di bida (cuido paliativo), cuido di herida y uso di medicamento.
Ta posibel cu e partidonan politico por paga atencion na un structura asina? Nos famianan a cambia. Por ta e yiu of familiarnan ta biba leu di otro of den otro pais. Por ta cu e famianan mes ta den problema financiero y no tin pa yuda. Pero tin hopi structura cu por pensa unda cada gremio y personanan involvi ta duna un contribucion pa hasi e cuido aki asesibel y pagabel.
Finalmente ta e grandinan aki a cuida nan yiunan y a traha pa nos por tin un bida y un pais awe.
Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
‘Sea bo mes’
Sea bo mes, con facil of dificil esaki ta? Ora nos papia di ‘Sea bo mes’ nos ta papia di bo autencidad. Loke di bo ta destaca como cualidad y personalidad. Pa bo haja sa esaki ta importante pa di chikito esunnan cerca di bo, mira bo como un ser cu mester discubri bida ainda. Pues cu bo mester di inspiracion, amor, cuido, pero tambe disciplina y orden y hopi guia. Guia cu ta pone bo mira mundo como un lugar unda bo ta safe y cu ta yuda nos discubri y scoge na un forma conciente, dor di duna tempo, atencion y informacion na nos. Esaki ta educacion conciente y balioso.
Una bes bo bira grandi, hendenan cu topa bo, lo discubri bo autencidad. Y esaki ta un punto cu por yuda bo pa logra bo metanan di bida. Bo no mester ataca otro pa bo luci. Bo grandesa lo luci atrabes di bo birtudnan y bo vishon riba bida. Esakinan ta cualidadnan di un hende madura. Loke hopi biaha ta busca den diferente funcionnan.
Un hende autentico ta para pa su opinion y no tin miedo di expres’e. Importante si ta, e forma con bo ta expresa bo opinion. E no mester ta a base di kibra un otro, pero pa comparti loke bo ta haja cu ta importante y pakico. Un hende cu ta getrain pa discubri e cualidadnan autentico den un hende, lo sa di biaha ‘ken ta’ y ‘ken no ta.’
Sinja bo yiu y otro mucha cu bo conoce con pa ta su mes, dor di ta e miho ehempel pa nan. Exito!
Abo ta tuma un tiki tempo awe pa combersa cu un hoben y dun’e un inspiracion pa su bida?
Den siman mi tabata combersa cu un hoben cu a cuminsa un estudio y despues di un anja a sinti cu e la fracasa. Awor e ta traha trabou duro den construccion. Mi a puntr’e: ‘Pero kico bo mes ta desea di bira den bo bida?’. E la contesta: ‘Mi no sa, senjora.’ Mi a splic’e e ora cu si bo no tin un meta of vishon unda bo kier bay, bida por hiba bo hopi caminda. Esaki por ta un bon caminda, pero tambe uno malo, te hasta hopi malo.
Pasobra si bo no sa unda bo kier ta majan, bo lo no hasi esfuerso pa yega. Y tin hopi caso cu muchanan cu bon curason ta cay den man di hende cu no tin asina bon intencion pa nan.
E hoben aki a crese sin un tata den famia, mama ta traha duro y famia ta juda pa wak p’e. Esaki ta e forma cu gran parti di hoben ta lanta den e temponan aki. No tin echt guia, combersacion y refleho. Na final di nos combersacion e la bisa mi ‘Hopi danki, senjora. Mi ta bay pensa.’ Mi no sa su nomber. Mi a top’e na un fiesta di famia. Y mi ta pensa cuanto mucha ta cana rond asina na dushi Aruba. Mi ta pensa tambe, cuanto hende ta tuma tempo pa combersa un rato cu nan y duna nan un conseho, un tiki inspiracion. Cuanto e ta costa bo? Un tiki di bo tempo…
Abo ta tuma un tiki tempo awe pa combersa cu un hoben conoci of desconoci? Y dun’e un inspiracion pa su bida….
Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu?
Awe ta ‘Dia Internacional di Famia’. Mi ta pidi bo pa tuma un rato pa wak un video cu ta mustra nos hopi cla pakico ta importante pa nos no bira cara pa e realidad scondi den mas famia cu nos ta kere.
‘E berdad scondi’ ta un testimonio di pobresa na Corsow. Situacionnan cu ta conta pa mas isla y pais, tambe pa Aruba. E cosnan di bida cu no tur hende kier wak. E circulo vicioso di pobresa. E abuso sexual den famia. E buskeda pa amor di un muhe jong cu a pasa den tur e situacionnan aki. Y toch e ta hasi e esfuerso pa papia cu su yiunan pa nan tin un miho bida. Pero e no por su so.
E mama di 3 yiu y 27 anja ta bisa: ‘Mi no kier pa mi yiunan pasa den mesun cos cu ami a pasa aden.’ Y toch den tantisimo caso bo ta mira cu den e buskeda pa amor, felicidad y proteccion, muchanan jong ta atrae net e hende den su bida cu ta lag’e pasa den loke e no tabata kier. Manera e senjora cu ta guia mamanan den situacion di pobresa ta bisa; ‘E ta bay hopi mas profundo, cu bo lo pensa na prome instancia.’ E berdad ta cu e tin hopi di hasi cu cicatrisnan di bida. Y sin guia adecuado y comprenshon di otro, e persona ta keda pega. Pasobra niun hende a sinj’e balora su mes. Tampoco pa e explora di ki forma e por sali di pobresa dor di usa un posibel talento cu e por tin.
Tin ora mi ta puntra mi mes si e hendenan cu tin cu yuda e mamanan aki tin mas facilidadnan pa traha cun’e, e lo por yuda mas? Si cambia leynan cu ta pone tanto e mama como e tata responsabel pa e yiunan, hombernan lo pensa miho prome cu traha yiu? Si pueblo henter cuminsa wak hende den necesidad cu wowonan di compashon, y yuda pa nan haja mas balor propio, nos lo crea un miho comunidad?
Cosnan pa pensa, pa ami y abo…
Stima bo famia y stima tur famia…
Den tur e cambionan den sociedad
Un cos ta keda consistente
E curason di e mama
Cu ta duna di su mes
Mama, un hende cu por hasi milager
Mamanan ta hende cu hopi fe
Y di esaki mi no tin duda
Ni un momento so
Ora ta toca su yiunan
Un mama lo duna e ultimo gota di su bida
Pa yuda nan
Te hasta a costo di su mes
Tin mamanan cu a hasi cosnan grandi
Inspira pa nan yiunan
Otro mama ta resa
Pa pidi proteccion, salud of guia divino
Ora esey ta lo ultimo cu e por ofrese
Y bo sa un cos?
Ciencia recientemente a discubri
Cu un mucha ta hereda su inteligencia
Di su mama
Mi ta kere cu esaki ta
Pasobra cu un mama ta bira inventivo y creativo
Y sa di hasi milager ora cu un situacion inespera, presenta
Un bunita ehempel ta e e cushina di un mama
Ora su cas ta yen di bishita
Y mama a cushina solamente pa dos
Mama ta bay den frigidaire
Y e ta rende cuminda
Su weja di soppi
Of e weja di boonchi
Esun di e galinja stoba
Direpente ta yega pa tur bishitante come
Aha, e galinja stoba
Y aki mi ta corda mi mama difunto
Y su cas yen di yiu, nieto y bisanietonan
Di bishita pa dia di mama
Combersacion ta bin y combersacion ta bay
Tur ta come, tur ta bebe,
Tur ta yuda hasi cushina limpi ora caba
Famia grandi cu ta topa otro den harmonia
Mientras tanto tempo a cambia
Y ora awo mi wak atras
Mi ta realisa cu cada era tin su tempo
Den tempo
Cada generacion su propio desaroyo
Famia ta crese y ta cambia
Contacto ta bira otro
Y cu cada cabes di un generacion
Cu ta bay sosega
Tempo ta cambia
Bida ta cambia
Custumbernan nobo ta nace
Den tur e cambionan den sociedad
Un cos ta keda consistente
E curason di e mama
Cu ta duna di su mes
Pa ta e miho cu e por ta
Bou di e circumstancianan
Cu bida a brind’e
Felis dia di mama
Pa tur mama
Rond di mundo…
Ingrid Werleman, pa Comprondiendo Bida
Mei 14, 2017
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Dialuna, 15 di mei.
Dialuna, mei 15 ta Dia Internacional di Famia, manera decreta pa Nacionnan Uni desde 1996.Tema pa 2017 ta: “Famia, educacion y bienestar”
E anja aki ta focus riba e rol di famia den sociedad, e maneho di gobierno pa promove educacion di famia y tin acceso na bienestar. E atencion pa e dia ta tambe pa crea conciencia con importante ta pa muchanan haja educacion sano desde hopi chikito te dia nan bira adulto.
Un otro meta di Dia Internacional di Famia ta pa mustra gratitud na tur otro persona y organisacion cu ta juda den educacion di mucha. Asina por pensa riba wela y welonan, famia cercano, bon bisinja y amigonan, instancia, fundacion y gruponan social. Nan ta duna un man pa e famianan den un pais por tin bienestar. Ta bon tambe pa duna reconocimento na empresanan cu tin condicionnan di trabou cu ta sostene e famia dor di por ehempel ofrece oranan di trabou flexibel of parttime. Tambe na empresanan cu ta duna hoben- y grandinan oportunidad pa keda activo den trabou pa asina por juda nan famia.
Ta un dia cu nos por duna atencion den media riba e importancia pa tin e conocemento adecuado pa promove un sistema di biba cu ta bon pa nos medio ambiente y ta sostenibel. Na esnan cu ta guia famianan con pa comunica cu otro na un forma sano y respetuoso. Con pa respeta e derechonan humano y promove pas y igualdad den cada famia y pais. Y naturalmente na e instancia y personanan cu ta duna di nan tempo pa comparti nan concemento.
Lo ta hopi bunita pa cada sector den comunidad duna atencion na e dia aki, esta e Dia Internacional di Famia. Di parti di www.comprondiendobida.com nos lo desea di wak tambe actividadnan special pa famianan den bario. Tambe pa duna un carinjo special na e famianan chikito di un solo persona. Hopi biaha nan ta hendenan cu ta biba den soledad. Duna nan tambe un man di aprecio, di hermandad y humanidad.
Felis Dia Internacional di Famia di parti di www.comprondiendobida.com


text:
Minister di Salud Publico, dr. Alex Schwengle tabata presente den fin di siman n’e actividad anual organisa pa IMSan relaciona cu e conmemoracion di Dia Mundial di Riñon.
World Kidney Day ta haya atencion henter e siman aki na Aruba pa medio di diferente actividad y accion di conscientisacion pa promove un mihor cuido di e organonan vital aki.
Tur diferente organisacion y departamento cu tin di haber cu cuido di riñon ta uni pa un programa special pa pacientenan di dialyse, pacientenan cu tin diferente complicacion di nier y comunidad en general.
Kidney Disease and Obesity, Healthy Lifestyle for Healthy Kidneys t’e tema mundial pa 2017. Enfermedad di Riñon y Obesidad, Estilo di Bida Saludabel pa Riñonnan Saludabel. Y, un biaha mas Minister Schwengle ta recorda nos comunidad cu ta importante pa tur hende bebe (mas) awa, come menos salo, preveni y mantene un bon control di malesanan manera presion halto y diabetes y haci ehercicio.
E actividad den fin di siman na IMSan tabatin actividadnan pa entretene e muchanan, hopi informacion, y hasta demostracion pa adultonan siña con pa traha snacknan saludabel.
Un estilo di bida no ta caro, pero ta pa un gran parti consisti di mihor scogencia, Minister Schwengle a subraya.
El a agrega cu ta berdad cu fruta y berdura na Aruba ta importa y naturalmente lo costa un poco mas cu si cumpra nan na un pais cu ta produci nan, pero asina mes tin opcionnan y ta bon pa esnan cu kier siña mas acudi na un dietista/nutricionista pa combersa tocante diferente escogencia cu nan lo por haci.
Si cambia un custumber dañino pa un custumber bon, por ehempel stop di cumpra sigaria, stop di come demasiado chips y en cambio inverti e placa aki den mihor cuminda, esaki sigur lo faborece e estado di salud di e persona, segun Minister Schwengle.
E mandatario a subraya e impacto cu riñonnan cu ya no ta traha bon of no ta traha mes mas tin riba e calidad di bida di e paciente cu mester tuma dialyse.
Finalisando el a splica cu e paciente ta perde practicamente tres dia completo di cada siman p’e bay tuma dialyse y ta consehabel pues pa tur paciente cu por posiblemente preveni y evita daño (mas) grandi na nan riñon, pa nan haci nan best pa logra keda mas largo posibel mas saludabel y consecuentemente cu un mihor calidad di bida.


text:
Entrante dialuna 4 december por busca permiso di bende clapchi Cuerpo Policial Aruba ta anuncia Dialuna 4 december te cu diabierna 8 december por
Day: December 2, 2017
Video: Muchanan ta kore subi outo pa loko. Ta pidi yudansa pa identifika ta ken e muchanan aki ta
Video kaminda muchanan ta kore subi i baha for di riba dak di outo ku ta parkeer riba e tereno do Colon. Vario hende
Pronóstiko di tempu pa Kòrsou i bisindario bálido te djadumingu mainta 6:00 o.l., 03 di desèmber 2017.
Pronóstiko di tempu pa Kòrsou i bisindario bálido te djadumingu mainta 6:00 o.l., 03 di desèmber 2017. Kompilá: djasabra 02 di desèmber 2017, 05:00
RIBA DIA INTERNASHONAL DI HIV/AIDS, FAMIA PLANIA TA AKTIVA HUNTU KU MINISTER CAMELIA RÖMER.
RIBA DIA INTERNASHONAL DI HIV/AIDS, FAMIA PLANIA TA AKTIVA HUNTU KU MINISTER CAMELIA RÖMER. Willemstad – Dia 1di desèmber ta Dia Mundial di HIV/AIDS.
Dia Internashonal di Abolishon di Sklabitut
Dia Internashonal di Abolishon di Sklabitut Mundu kompleto ta selebrá riba 2 di desèmber dia internashonal di abolishon di sklabitut, pero en realidat i
Diskurso M. Alcalá-Wallé riba Dia di Ensenañsa
Disertashon: Dia di Enseñansa 2017 • Saludos na tur partner presente • E ana aki Dia di Ensenañsa ta den lus di konmemorashon di
Lista di Patrimonio Mundial di UNESCO”.
Lista di Patrimonio Mundial di UNESCO”. Minister M. Alcalá-Walle su empeño ta pa inkulká i ankra konosementu di nos kultura den kuríkulo di enseñansa.
Korsou, Aruba, Boneiru i Hulanda bontardi. Aki ONE ta presenta na boso nos kansion nobo: “Ay Ay Aih”, kanta pa Maxwell.
Korsou, Aruba, Boneiru i Hulanda bontardi. Aki ONE ta presenta na boso nos kansion nobo: “Ay Ay Aih”, kanta pa Maxwell. Letra: Kendrick Maxwell
Shofùrnan di bus i taksista por parker pòrnada den Otrobanda djasabra
Shofùrnan di bus i taksista por parker pòrnada den Otrobanda djasabra Willemstad – Ministerio di Trafiko, Transporte i Planifikashon Urbano (VVRP) ta informá ku,
Minister di Finansa señor Kenneth Gijsbertha a firma akuerdo di asistensha ku Banko Mundial (PAP/NED)
Minister di Finansa señor Kenneth Gijsbertha a firma akuerdo di asistensha ku Banko Mundial Willemstad – Durante su partisipashon na e reunion anual di


text:
Anja pasa e tabata un exito rotundo unda hopi mucha a participa na e elite baseball camp organisa pa e rumannan pelotero profesional firma na Merca esta Chadwick Tromp y Jiandido Tromp. E anja aki un bes mas nan lo tin e Elite Baseball Camp Aruba pa tur nos peloteronan hoben den e deporte di baseball. Nos a combersa cu Chadwick y Jiandido riba e grandioso camp aki cu lo tuma lugar otro siman.
Elite Baseball camp ta super contento con e inschrijving ta bayendo, nan kier a informa esnan cu ainda ta duda, esaki ta e ulitmo siman prome cu e camp. Pues inscirbi via nan FB di Elite Baseball Camp Aruba


text:
“Awe mi kier pa bo puntra bo mes PAKICO ainda nos ta uza un sistema di educacion cu NO ta funciona. Si, nos sistema di educacion NO ta funciona! Con mi por sa?
Pasobra si e tabata funciona, no lo tin tanto hende cu ta keha. No lo tin resultadonan abou. No lo tin tanto mucha cu ta kere cu nan no por miho.
E situacion awor aki ta cu mayornan ta keha cu e maestronan NO ta motiva. (Hopi biaha e mayornan ta keha den silencio, pasobra nan tin miedo cu nan yiu lo sali perhudica).
Maestronan ta keha cu e mayornan kier pone tur responsabilidad den man di scol of e maestro. Tambe nos tin e Directivanan di e scolnan. Nan ta culpa Gobierno y Gobierno ta traha bunita plannan di maneho, pero nan no ta facilita e directivanan cu e fondonan”, segun Mireille Sint Jago.
“Mientras tanto, nos muchanan ta sali perhudica. Nan ta kere cu nos sa, pero e berdad ta cu NINGUN di nos sa con grandi e problema di nos enseñansa ta. Nos tin un situacion UNICO na Aruba cu mester di un solucion UNICO. Nos NO por copy paste un plan di maneho di un otro pais pa soluciona e problemanan den educacion aki na Aruba.
Pa nos renoba Enseñansa na Aruba, ta mescos cu ora bo kier renoba un cas. Prome bo mester bay wak KICO tur mester wordo renoba cu ta causa daño of un problema. Mester haci un analisis. Nos lo mester haci un investigacion profundo. Pero den bo calculacion di trabou y material pa cu e renobacion, lo bo mester tene cuenta cu problemanan cu bo no por wak ainda te ora cu bo “kita e dak”, Sint Jago ta splica.
“Sea bo ta haya cu nos sistema di educacion ta sirbi si of no, cada tanto aña lo mester renoba un scol mescos cu un cas. Specialmente si bo no a manten’e bon, cual ta e caso aki na Aruba.
NOS lo mester renoba nos sistema di enseñansa pa e sirbi e tipo di mucha y studiante cu nos tin awendia: Un generacion cu no conoce un mundo sin internet, sin computer, smart phones y computer games. Ta p’esey nos mester RENOBA prome cu nos por INOVA nos sistema di enseñansa. NOS mester CONSERVA locual ta BON y CAMBIA locual NO ta funciona”, Sint Jago ta amplia.
“En corto, nos no por bisa cu nos ta EDUCANDO nos muchanan, si nan no ta COMPRONDE! Ademas, nos mester cumpli cu e reglanan di UNESCO y brinda TUR mucha educacion basico den su lenga materno. Nos mester percura pa nos muchanan conoce hopi mas exito cu fayo den nan educacion. Asina SO, nan lo por desaroya nan mes na un manera cu nan ta mas independiente y cu un auto-estima mas halto. E ta NOS responsabilidad pa nos hobennan ta EXITOSO. Si NAN faya, ta pasobra NOS como politiconan, directivanan di scol, maestronan y mayornan a faya nan”, el a enfatisa.
“Nos muchanan y studiantenan merece un sistema di enseñansa cu ta yuda nan desaroya nan talentonan. Ora cu NOS como politiconan a crea e condicionnan pa e miho sistema di enseñansa. Ora cu NOS a caba di renoba e ‘cas di educacion’ cu nos ta yama ‘scol’ dor di brinda tur mucha educacion den nan lenga materno, ora cu NOS como mayornan a cumpli cu nos responsabilidadnan, ora cu NOS como maestronan tin tur e hermentnan necesario pa por educa e alumno. Ora TUR TUR cos ta ‘in place’ y ainda nos muchanan ta faya, por ta e ora ey nos por bisa cu nan fayo ta NAN ‘fout’.
Pues, ban traha hunto pa conscientisa cu nos sistema di educacion mester di un profundo RENOBACION. Asina SO nos lo por logra un cambio pa hopi y hopi mas miho. No mester tin miedo di e cambio aki. Hunto NOS por logra sigur”, Sint Jago a conclui.


text:
E aña aki, Ronde van Aruba ta cumpli su 25 aniversario. E actividad aki ta wordo organisa door di Korps Mariniers kazerne Savaneta. Riba e anochi di 19 di mei manece 20 di mei tur participante lo cuminsa e careda aki di core ful rond di Aruba. Lo tin diferente categoria masculino y femenino. Guardian Group un bes mas ta un di e sponsornan di e actividad aki. E prome team femenino Run For Your Heart lo representa Guardian Group.
E team aki ta consisti di varios coredo experiencia manera Judelca Briceño, Judesca Briceño, Monique van Emden y Esmeralda Hendriks. E damanan aki ta wordo guia door di RFYH coach Koosveel. Cada un den pasado a participa den Ronde van Aruba. Como coredo di e grupo Run For Your Heart, e da- manan aki a specialisa den coremento di distancia largo; di 10km te cu marathon di 42.2km. E damanan e aña aki lo participa na diferente careda internacional na Madrid, Spaña y Chicago, USA. Banda di Ronde van Aruba, e damanan di Run For Your Heart lo participa tambe na e My Guardian Group Walk & Run riba 11 juni, 2017.
E grupo ta motiva pa sigui crece, y cual a cuminsa un di dos team di dama di Run For Your Heart, pero tambe dos team di duo masculino. Guardian Group y Run For Your Heart kier motiva comunidad pa sigui cu un lifestyle saludabel. Guardian Group y Run For Your Heart kier desea tur participante di Ronde van Aruba hopi exito.


text:
Dialuna tabata e prome dia di e camp training duna pa Master Carlos Hernandez y su casa Yulimar Hernandez na Tarcisius Kleuterschool.
For di muchanan chikito di 5 aña te cu e adultonan a presenta p’asina train hunto cu Master Carlos Hernandez.
Master Carlos Hernandez a caba di bin for di e Open di Colombia y el a splica kico ta wordo usa hopi den e mundo Latino y tambe a splica tocante di e reglamentonan cu a bay na vigor for di januari 2017.
Master Carlos Hernandez a focus tambe riba e team di Train Hard Fight Smart, kendenan ta preparando p’e biahe largo pa Korea na luna di juni.
Nan a cuminsa train mas intensivo p’e Open di Korea cu ta un G2. Na final di e anochi e atletanan cu a train a keda masha contento cu e training duna pa Master Carlos Hernandez y su casa Yulimar Hernandez.


text:
Mescos cu tur aña, Directiva di FTA ta preparando pa por recorda e gecha historico cu ta Dia Internacional di Trabou, esta dia 1 di mei, 2017. Nos mester sigui recorda e luchanan, e sacrificionan cu mester a wordo haci pas’ina por celebra e dia aki y alavez prepara p’e retonan cu e futuro ta trece pa e clase trahado.
FTA ta constata cu ainda falta hopi conscientisacion di e pueblo trahado pa loke ta e importancia di e dia aki. Consecuentemente pa 2017 tambe lo tin porgrama na television pa atende cu e conscientisacion necesario di e situacion di nos trahadonan.
E biaha aki nos a haci entrevista na algun di nos miembronan pa mustra e balor y e importancia di ta afilia na un organisacion sindical.
Directiva di FTA ta recorda tur su miembronan cu ta e lucha sindical a haci cu nos por tin un dia dedica na tur trahado. Nos como trahadonan mester sa di duna nos dia su balor y reflexional profundamente rib’e situacion di e clase trahado awendia.
Directiva di FTA ta invita henter e pueblo trahado di Aruba pa sintonisa e programa special aki titula Conscientisa Dia di Obrero riba dialuna 1 di mei, 2017, na TeleAruba pa 9’or di anochi, y na Canal 22 pa 8’or di anochi.


text:
50 dia a pasa di Gabinete Rhuggenaath i kiko a kambia na Kòrsou?
Ekonomia ta paralisá, Niun kupo di trabou nobo, Yagmentu i mas yagmentu, Investigashon i mas investigashon, mas retiro masal di trahadónan na kaminda
Normalmente un Promé Minister ta usa su promé 100 dianan pa marka kon e lo goberná e pais pa e próksimo 4 añanan, markando (footprint) e akshonnan i metanan prinsipal pa su pueblo. E proyektonan i inisiativanan mas importante ta wòrdu emití i ehekutá den e 100 dianan aki. Por ehèmpel Presidente Barack Obama 8 dia despues ku e la huramentá (20 di yanüari 2009 el a huramentá) e tabata den kongreso di Merka pa pasa dia 28 yanüari 2009 e lei ku yama “American Recovery and Reinvestment Act 2009” un Economic Stimulus Package pa ‘boost’ bek ekonomia di Merka. Un partido polítiko sa adelantá promé ku gana elekshon kiko e tin ku hasi pa kambia rumbo di su pais, den dianan promé ku transishon di gobièrnu asesornan ta yuda prepará e plan pa ehekutá inmediatamente. Di e forma aki hopi akshon ta tuma lugá den e promé 100 dianan, asina rònt mundu promé ministernan i presidentenan ta usa nan promé 100 dianan pa “set e standard” di na gobièrnu su ritmo di gobernashon.
30 dia di trabou den Yüni 2017, Gobièrnu merikano a krea 409,000 kupo di trabou nobo na Merka, aki na Kòrsou kuantu kupo di trabou Gabinete Rhuggenaath a krea den 50 dia di trabou?
(Source: https://www.dol.gov/newsroom/releases/opa/opa20170707 – Non-farm payroll employment rose by 222,000 jobs. 187,000 private sector jobs were created in June, “This month’s robust job creation and moderate wage growth has direct impact on American families.)
Na Kòrsou den e promé 100 dianan, Gobièrnu a anunsiá den nan prólogo di nan akuerdo di gobernashon ku ta bai usa 90 dia pa traha un plan di urgensia riba problemanan agudo i ku ta indiká ku en realidat nan a drenta Goberná sin un Plan.
Mas aleu tambe ta birando mas ku bisto ku riba temanan di preokupashon tin un silensio total di parti Gobernashon, miéntras ku e situashon sosial-ekonómiko lokal ta insostenibel.
Despues di 50 dia di no duna niun komentario riba e Gobièrnu aktual pa evitá ku nos ta wòrdu tilda di ta esnan ku ta stroba nan di hasi e trabou, esaki ta nos promé análisis di nan 50 dianan ku a pasa.
Government performance will be measured by your employment rate in your Country.
Gerrit F. Schotte
Lider di Frakshon di MFK
Kòrsou, 17 yüli 2017


text:
Tepnan pa skohe un estudio
No ta asina fasil pa skohé un opleiding for di e gran variashonnan di opleiding ku Hulanda ta ofrese
Na hulanda tin un gran variashon di opleiding, ku ta bira difisil pa e hoben por hasi un eskoho.Tin di e opleiding nan aki ku ta parse otro, òf esun ta mas intensivo i/of amplio ku otro. No ta fasil pa skohe un opleiding den e tantisimo eskoho ku bo tin. Pesei ta di importansha pa bo hasi un bon onderzoek den kiko bo ke, kiko bo gusta i kiko bo ke sigui den futuro. Sigui Lesa…
Inskripshon na skol na Hulanda
Algun informashon tokante inschrijving na skol na Hulanda i aanvraag pa studiefinanciering
Esaki ta konta solamente pa studiantenan ku ke sigui un estudio riba nivel di HBO òf Universiteit. Studiantenan ku ke sigui un MBO opleiding, tin ku schrijfin via e website di e skol mes. Sigui Lesa…
Ora mi tin heimwee
Heimwee ta e sintimentu i deseo di por regresa kas bèk serka bo famianan i tin seguridat di e bida ku bo a kustuma kune. E sintimentu por ta asina fuerte ku e persona ta kapas di por entrega tur kos pa regresa kas bèk. Sigui Lesa…
Preparashon pa studia na Hulanda
Pa prepará pa bai Hulanda, tin bastante kosnan ku tin ku tene kuenta kune. Studia na Hulanda a traha un lista di algun kosnan esensial pa tene kuenta kune…. Sigui Lesa…
Basisbeurs
Segun notisia: Pa aña 2014 e “Basisbeurs” (di studiefinanciering) lo no eksisti mas. Esaki lo bira un “lening” ku interes “favorabel”, pa tur studiante ku aplika pa studifinanciering via di DUO pa prome biaha… Sigui Lesa…
Skohe bo estudio
Ta sumamente importante pa bo sa kiko bo ke studia i no wordu hiba aki aya dor di influensha di otro nan. Si bo no sa ahinda kiko pa studia, evalua wak kiko ta bo interesnan i bishitá un beroepenmarkt of hasi un studiekeuzetest pa bo hasi un miho eskoho. Sigui Lesa…


text:
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. E ultimo workshop a concentra riba e tema stress y relajacion. E tabata un evento cu tabatin un combinacion di informacion teoretico, cu hopi ehercicio practico, tin ora combina cu momentonan sereno, otro biaha agradable y te hasta humoristico tin ora. E prome y di dos siman di november ta ripiti e workshopnan. Pa mas informacion wak nos pagina riba Facebook
Un meta importante di e workshopnan di wellness ta pa duna e participantenan instrumentonan basico, practico y efectivo pa por crea un balansa sano entre cas, trabou y sociedad den nan bida. Esaki pasobra si bo ta sinti bo mes bon y felis cu bo mes, bo por tin tur atencion pa tur loke ta rondona bo y cumpli cu loke abo a propone.
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. Hopi biaha nos ta pensa cu trabou y cosnan material ta e metanan principal den bida y ta lubida cu esaki ta nos propio crecemento personal y spiritual.
Continue reading “E workshop ‘Wellness y stima bo curpa’ stress y relajacion tabata inspirativo”
Ingrid Werleman y Francis Bulters ta menciona loke nan a topa den e prome workshop ‘Wellness cu Puro Naturalesa’: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union. Diarason awor, okt. 5 ta ripiti e workshop.
Weekend cu a pasa a tuma lugar e prome workshop ‘Wellness cu Puro Naturalesa’ na e beach poco pariba di Wilhelmina Park. E workshop ta un projecto di Comprondiendo Bida y Camacuri Wellness Garden. E workshop a atrae hopi atencion pa motibo di su concepto unico na Aruba. E la combina e forsa curativo y relajante di nos naturalesa cu hendenan cu a bin cu e intencion di busca balansa y harmonia pa nan curpa, mente y alma. Y esaki nan a haja sigur sigur. E bunitesa di e evento tabata cu un grupo di hende cu no tabata conoce otro a hasi un contacto asina bunita den solamente un par di ora y ya desde un inicio. Tabatin asina hopi elemento cu e organisadornan tabatin den mente ora a nan a planea e evento. Ingrid Werleman y Francis Bulters ta menciona entre otro: “Synergia, gratitud, alegria, relajacion, union, Amistad, respet, amor pa naturalesa, amor y orgujo pa Aruba y su hendenan”.
E bunitesa ta cu a bin hendenan di diferente nacion y profesion y tur a uni manera un famia grandi pa juda otro logra e meta. Asina a keda demostra cu tin necesidad na e tipo di workshop asina cu ta algo full diferente cu nos ta custumbra cu ne normalmente. Asina nos por uni nos forsa pa crea hunto un Aruba mas duradero y cu mas union.
E atardi tabata light, relaja y toch jen di contenido y profundidad cu tur hende a comparti. E tabata tin flow y a bay hopi espontaneo, den union, tur hende tabata acepta otro na un forma bunita.
Dor cu tabatin tambe algun masajista presente e participantenan a haja te hasta un treat di masashi cu a laga nan totalmente relaja. E programa a ensera rek y strek, scrub cu judansa di lama, massage bo mes cu hot stones di Aruba y azeta di massage cu tur hende a encanta, traha na cas y cu a laga e cutis super suave. A caba e evento cu un meditacion relajante y despues a comparti dushi thee cu nootjes y fruta.
A tene e grupo chiquito pa asina tur hende por haja suficiente atencion. Pa duna mas hende chens pa participa ta organisa un otro workshop ‘Wellness cu Puro Naturalesa’ diahuebs awo, oktober 6 y diasabra, oktober 15 di 5 or atardi pa 7 or anochi. Esaki ta un bunita oportunidad pa bin den famia y hasi un actividad cu ta transforma bo bida pa uno hopi mas bunita y yen di energia bunita. E workshop aki tambe lo ta pa un prijs special di solamente 25 florin pa nos hendenan local.
Mas info & registra? Tel. 741 3300 (Ingrid) Tel. 734 1994 (Francis) of bay na e websitenan www.camacuri.com of www.comprondiendobida.com of Comprondiendo Bida riba Facebook.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’. E projecto lo combina aspectonan di wellness, creatividad y sostenibilidad.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’ cu lo keda cla na December. E projecto lo combina aspectonan di wellness, creatividad y sostenibilidad. E combinacion di e tres elementonan aki ta un concepto unico pa Aruba. ‘Camacuri Wellness Garden’ tin un meta importante pa e bira un lugar di encuentro di hendenan cu ta apoya e filosofia describi.
Continue reading “Camacuri Residence ta presenta su projecto di ‘Camacuri Wellness Garden’”


text:
Nos a ranca sali cu nos division di mas jong cual ta nos division di Mini (U12). Den e prome wega aki a topa cu otro e muchanan di Ecotech Stealers Thunderstorm contra Ecotech Stealers Green machine. E chikitin nan aki a haci un tremendo trabou. Green machine aunke tabata un tiki
Day: March 14, 2017
Den torneo di Aruba Juniors Leonardo Winterdal y Arron Stamper ta hungadonan di siman
Parlamentario mr. Xiomara Maduro: E rapport Nos Aruba 2025 a mustra e caminda cu mester cana pa sostenibilidad di Aruba
Santa Rosa un biaha mas dunando un man durante Aruba Doet
Historia di Literatura Arubiano (1)
Aruba den su desaroyo socio-cultural a conoce diferente fase, den cual e isla desde siglo 20 a cuminsa manifesta su mes. Durante e epoca cu Aruba tabata un enclave colonial (1845-1936) no por papia di mucho desaroyo economico. E poblacion tabata planta y cultiva productonan agricola, ocupa nan mes cu cria
Club Oansa Piedra Plat den e defile dia di Himno y Bandera
Monica Pimentel nos estrea Olimpico tabata grandi den campeonato nacional di Himno y Bandera
Sr. Romero a haci entrega di un buki interesante na Presidente di Parlamento
Aruba Marriott CARE Foundation ta bay den comunidad cu accionnan di limpiesa cu cooperacion di Aruba Hotel & Tourism Association
Minister Michelle Hooyboer-Winklaar: GED ta un oportunidad unico pa logra caba high school
Ministerio di Enseñansa, bao guia di Minister Michelle Hooyboer-Winklaar, recientemente a anuncia cu e programa na e idioma Ingles cu ta resulta den un credential certificate ekivalente na high school, esta GED, lo wordo financia pa medio di e ministerio aki. E programa ta encera un minimo di 16 siman di


text:
Rudi Lampe
Armando (Rudy, Pader Lampe) ta e escritor di e buki “Mi ta djis cumpli cu mi deber”. Su nombernan oficial ta Armando Rudolfo. Su nomber di escritor ta Armando Lampe, p’esey na America Latina, na unda el a publica mas, e ta conoci como Armando. Armando a nace na Aruba na 1958.
Hopi a haci e pregunta, pakico un sacerdote a scohe pa bay den politica. Kico ta e motivacion tras di su hechonan? Cua ta e balornan cu tabata y ta guia su actonan. E ta spera cu e lector despues di lesa e buki a comprende miho cu no tin contradiccion entre su escogencia di e tempo ey pa bira sacerdote y su decision awor pa ta parlamentario.
For di su humilde casita den cunucu e ta wak bek y ta reflexiona riba su bida. Lo e no molestia e lector cu detayes di su infancia, di su hubentud y di su bida adulto. Aunke tin detayes curioso, manera e tabata cana cu cabei largo tempo cu e tabata studia na Colegio Arubano, y cu bril al estilo di John Lennon. Tampoco e ta molestia e lector cu tur e detaye di su estudionan.
Despues cu el a termina VWO na 1976 el a sigui su estudio di teologia na Katholieke Iniversiteit Nijmegen, unda el a gradua como doctorandus den teologia(cum laude). Despues el a studia sociologia y a obtene su master’s degree den sociologia na Universidad Iberoamericana(cum laude). El a termina e programa di doctorado den estudionan latinoamericanona Universidad Nacional di Mexico y el a culmina e ciclo aki na 1988 ora el a ricibi su grado di doctor den ciencia social na Vrije Universiteit Amsterdam.
Na 1986 dia 22 di Maart el a keda ordena sacerdote den parokia di Sta. Cruz, unda el a ricibi Bautismo, Prome Santa Comunion, Confirmacion y unda el a sirbi misa como hoben. For di e momento cu el a keda ordona sacerdote, el a scohe pa e modelo Paulino. Kico esey ta nifica? Pablo di Tarso tabata traha tent y bende esaki pa por mantene su mes y den su tempo liber e tabata predica e evangelio.
Despues di un ausencia di hopi aña, el a bin bek na Aruba, su isla natal. E mester a cumpli na 1999 ainda cu su ultimo compromisonan academico na Alemania y for di 2000 e tabata full time na Aruba. E tabata yuda na Parokia di Santa Ana, na Noord. Hopi cos a pasa cu ne aki na Aruba, pero e ta spar e lector tur detaye.


text:
Warwaru
Un warwaru hòs of tornado ta un kolumno rotando di bientu masha peligroso i violento ku ta den kontakto ku e superfisio di mundu anto un nubia cumulonimbus of den kasonan special un nubia cumulus. Warwarunan ta bini den varios grandesa i forma, perso nan ta tipikamente den e forma di un funnel di kondeshon visibel, ku su parti mas smal ta mishi ku tera anto ta rondona pa un nubia i stof. Mayoria warwaru tin bientunan di mas tiki ku 177 kilometro pa ora, anto nan ta aproksimadamente 80 meter den hanchura, anto ta biaha un par di kilometro prome ku nan disipa. Esunan mas ekstremo ta haña un velocidat di mas ku 480 kilometro pa ora, anto ta mas ku 3 kilometro di hanchura, anto ta keda riba tera pa mas ku 100 kilometro.